
ГЛАВА ПЪРВА           УСТРОЙСТВО И СТАТУТ

Чл.1 (1) Този правилник урежда устройството, функциите, организацията, управлението и финансирането на Обединено училище „ Христо Ботев“- с. Калугерово, свързани с осигуряване на правото на предучилищно и училищно образование. 
	(2) Правилникът се прилага за цялата училищна общност - участниците в образователния процес - учениците, учителите, директорите и другите педагогически специалисти, родителите, както и непедагогическите специалисти. 
Чл. 2. Цел на настоящия правилник е да приведе в съответствие със Закона за предучилищното и училищно образование и държавните образователни стандарти правилника за дейността на ОбУ „Христо Ботев“, с. Калугерово. 
Чл. 3. (1) ОбУ „Христо Ботев“ е юридическо лице по смисъла на чл. 29. (1) от ЗПУО, на бюджетна издръжка съгласно ЗДБРБ и е второстепенен разпоредител с бюджетни кредити към община Лесичово. 
(2) Седалището и адресът на управление са: с. Калугерово, ул. 19-та, № 11 
Чл.4. ОбУ „Христо Ботев“ е обединено, общинско и средищно с дневна и самостоятелна форма на обучение.
Чл. 5. (1) ОбУ „Христо Ботев“ има обикновен собствен печат и печат с изображение на държавния герб. 
(2) Училището има идентификационен код по БУЛСТАТ. 
Чл. 6 (1) ОбУ „Христо Ботев“ осъществява своята дейност въз основа на принципа на автономията и в съответствие с нормативните актове, като: 
1. определя свои политики за развитието си в съответствие със законите на страната; 
2. урежда устройството и дейността си в правилник в съответствие със ЗПУО и подзаконовите актове по прилагането му; 
3. избира организацията, методите и средствата на обучение за осигуряване на качествено образование; 
4. определя свои символи и ритуали в съответствие с принципите на националната идентичност и култура, както и свое униформено облекло и други отличителни знаци; 
5. участва в национални и международни програми и проекти, подпомагащи дейности в областта на образованието. 
(2) Автономията на училището включва и правото на училището да определя профилите, както и самостоятелно да избира и съставя свои учебни планове, да разпределя учебната програма в зависимост от потребностите на учениците, да определя учебните предмети и да разработва учебните програми в случаите, предвидени в ЗПУО. 
Чл.7. Чл. 73. (1) Статутът на училището е обединено  училище (I-X) клас, с дневна и самостоятелна  форма на организация, 
(2) ОбУ “Христо Ботев“ е общинско средищно и обединено училище, в което се обучават учениците от населени места на територията на община Лесичово и осигурява обучение за учениците от І до VІІ клас основно образование и от VIII до  X клас клас-първи гимназиален етап (с професия: Работник в заведенията за хранен и развлечения, специалност: Работник в производството на кулинарни изделия в заведенията за хранене и развлечения година. 
1. целодневна организация на учебния ден; 
2. обедно хранене, организирано в помещения в съответствие с държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие. 
(3) За пътуващите учениците се осигурява безплатен транспорт. 



ГЛАВА ВТОРА 
СТРУКТУРА, СЪСТАВ И УПРАВЛЕНИЕ НА УЧИЛИЩЕТО
Чл.8. (1) Общата организационна структура на училището включва органи за управление и контрол, органи за съуправление и помощни консултативни органи, педагогически специалисти, административен персонал, помощно-обслужващ персонал. 
(2) Органи за управление и контрол 
1. Директор 
2. Обществен съвет 
3. Педагогически съвет 
4. Комисия за управление на качеството

(3) Помощно-консултативни органи
1. Общо събрание; 
2. Ученически съвет; 
3. Комисия по етика; 
4. Екипи по ключови компетентности и/или Професионални учебни общности  
(4) Педагогически специалисти: 
1. Старши учители 
2. Учители  
3. Учители в група за целодневна организация на учебния ден. 
4. Психолог
5. Логопед
(5) Административен персонал 
1. Счетоводител – външен от счетоводна фирма
2. ЗАС
 (6) Помощно-обслужващ персонал 
1. Хигиенисти 
2. Огняр 
3. Пазач -портиер
4. Шофьори на училищни автобуси.
5. Домакин – ½ щат
(6) Общата численост на персонала е обвързана с щатното разписание. 
Чл.9. (1) Лицата заети по трудово правоотношение в училището като учители изпълняват функции на класни ръководители, ръководители на екипи по ключови компетентности, ръководители на извънкласни дейности и клубове по интереси и др. в рамките на осем часовият работен ден. 
(2) Всички други трудови задължения се изпълняват съгласно чл.110 от КТ – работа при същия работодател, извън трудовите правоотношения в извън работно време и се изпълняват и заплащат съгласно нормативната уредба в Наредбата за нормиране и заплащане на труда и Вътрешните правила за работата заплата в ОбУ „Христо Ботев“.
Чл.10. Всички други области на дейност се регламентират във вътрешните нормативни актове на училището съгласно действащото законодателство. 

ГЛАВА ТРЕТА      ОБЛАСТИ НА ДЕЙНОСТ
Раздел I - Органи за управление и контрол 
ДИРЕКТОР 
Чл.11. (1) ОбУ “Христо Ботев“ се управлява и представлява от директор. 
(2) Директорът е орган за управление и контрол на образователната институция. 
Чл. 12 (1) Директорът на училището организира и контролира цялостната дейност на институцията в съответствие с правомощията, определени с държавния образователен стандарт за статута и професионалното развитие на учителите, директорите и другите педагогически специалисти 
(2) Длъжността "директор" в училището се заема въз основа на конкурс, проведен при условията и по реда на Кодекса на труда от органите по ал. 1, 2 или 3 и с участието на представители на обществения съвет на училището.  
 	(3) Директорът е педагогически специалист. 
(4) Педагогическите специалисти са лица, които в съответствие с придобитото образование и професионална квалификация, заемат длъжности в системата на предучилищното и училищно образование и изпълняват функции, свързани с: 
1. обучението, възпитанието, социализацията и подкрепата за личностно развитие на учениците в ОбУ “Христо Ботев“
2. управлението на училището 
(5) Педагогически специалисти по ал. 1, т. 1 са учителите, учителите в ЦДО и ръководителите на направление „Информационни и комуникационни технологии“. 
(6) Педагогически специалисти по ал. 1, т. 2 са директорите на училищата, които изпълняват норма на преподавателска работа. 
(7) Функциите, правомощията, професионалните профили, длъжностите и необходимата за заемането им професионална квалификация, както и условията и редът за повишаване на квалификацията, за кариерното им развитие и за атестирането на педагогическите специалисти, включително критериите за атестиране и съставът на атестационната комисия, се определят с държавния образователен стандарт за статута и професионалното развитие на учителите, директорите и другите педагогически специалисти.
(8) Директорът, като орган на управление и контрол на държавна или общинска детската градина и на държавно или общинско училище, изпълнява своите функции като: 
1. организира, контролира и отговаря за дейностите свързани с обучение, възпитание и социализация в институцията; 
2. отговаря за спазването и прилагането на държавните образователни стандарти; 
3. утвърждава Списък-образец на институцията след съгласуване с началника на регионалното управление на образованието – за институциите, прилагащи системата на делегиран бюджет и за частните детски градини и училища или предлага за утвърждаване от началника на регионалното управление на образованието след съгласуване с първостепенния разпоредител с бюджет – за институциите, които не прилагат системата на делегиран бюджет; 
4. организира и ръководи процеса на самооценяване на училището чрез изготвяне на вътрешна оценка на качеството на предоставяното образование с оглед внасянето на подобрения в работата на институцията; 
5. определя училищния план-прием и предлага за съгласуване и утвърждаване държавния и допълнителния план-прием; 
6. контролира дейности, свързани със задържането на децата и учениците от институцията, подлежащи на задължително обучение и с организирането и изпълнението на приема; 
7. подписва документите за преместване на децата и учениците, за задължително предучилищно образование, за завършен клас, за степен на образование, за професионална квалификация; 
8. съхранява училищния печат и печата с държавния герб; 
9. изготвя длъжностно разписание на персонала и утвърждава поименно разписание на длъжностите; 
10. сключва, изменя и прекратява трудови договори с педагогическите специалисти и с непедагогическия персонал в институцията в съответствие с Кодекса на труда. Обявява свободните работни места в бюрото по труда и в Регионалния инспекторат по образованието в тридневен срок от овакантяването им; 
11. организира ефективното управление на персонала като създава условия за повишаването на професионалната му квалификация и за кариерно развитие на педагогическите специалисти; 
12. организира атестирането на педагогическите специалисти и при необходимост организира изработването на план за методическа и организационна подкрепа; 
13. отговаря за законосъобразното, целесъобразно, икономично и прозрачно разпореждане с бюджетните средства, за което се отчита пред финансиращия орган, информира педагогическия съвет, социалните партньори и обществения съвет;
14. контролира и отговаря за правилното попълване и съхраняване на документите; 
15. съдейства на компетентните контролни органи при извършване на проверки и организира и контролира изпълнението на препоръките и предписанията им; 
16. поощрява и награждава ученици, учители и други педагогически специалисти и непедагогическия персонал за постиженията и изявите им; 
17. налага санкции на ученици, учители и други педагогически специалисти и непедагогическия персонал; 
18. отговаря за осигуряването на здравословна, безопасна и благоприятна среда за обучение, възпитание и труд; 
19. отговаря за опазването и обогатяването на материално-техническата база на институцията като създава подходяща организация с цел ефективно изпълнение на задълженията; 
20. осъществява взаимодействие с родители и представители на организации и общности; 
21. координира взаимодействието със социалните партньори и заинтересовани страни; 
22. представлява институцията пред органи, институции, организации и лица и сключва договори с юридически и физически лица по предмета на дейност в съответствие с предоставените му правомощия; 
23. съдейства на компетентните органи за установяване на нарушения по чл. 347 от Закона за предучилищното и училищно образование. 
Чл.13. (1) В изпълнение на своите правомощия директорът издава заповеди. 
(2) Административните актове на директора на училището могат да се оспорват по административен ред пред началника на регионалното управление по образованието; 
(3) Административните актове на директора могат да се обжалват по реда на Административно процесуалния кодекс. 

ОБЩЕСТВЕН СЪВЕТ 
Чл. 14. (1) С цел създаване на условия за активни и демократично функциониращи общности към училището се създава обществен съвет. 
(2) Общественият съвет е орган за подпомагане на развитието на училището и за граждански контрол на управлението му. 
Чл.15. (1) Общественият съвет се състои от нечетен брой членове и включва един представител на финансиращия орган и най-малко трима представители на родителите на деца и ученици от съответната институция.  
(2) Представителите на родителите се излъчват от събрание на родителите, свикано от директора на училището. На събранието се определя броят на представителите на родителите и се избират и резервни членове на обществения съвет. 
(3) Председателят на обществения съвет се избира от членовете му. 
(4) Членовете на обществения съвет се определят за срок не по-дълъг от три години. 
Чл. 16.  (1) Общественият съвет се свиква на заседание най-малко 4 пъти годишно, като задължително провежда заседание в началото на учебната година. 
(2) С право на съвещателен глас в работата на обществения съвет на училището участват поне трима представители на ученическото самоуправление. 
(3) С право на съвещателен глас в работата на обществения съвет на училището участва и представител на настоятелството. 
(4) В заседанията на обществения съвет могат да бъдат канени и служители на институцията, на регионалното управление на образованието, експерти, на работодателите, на синдикатите, на юридическите лица с нестопанска цел и други заинтересовани лица. 
Чл. 17. (1) Директорът на училището има право да присъства на заседанията на обществения съвет и да изразява становище по разглежданите въпроси. 
(2) Директорът е длъжен при поискване от обществения съвет да предоставя всички сведения и документи, необходими за дейността му. 
(3) При необходимост директорът може да отправи искане до председателя на обществения съвет за свикването му. 
Чл. 18. (1) Общественият съвет в училището: 
1. одобрява стратегията за развитие на училището и приема ежегодния отчет на директора за изпълнението ѝ; 
2. участва в работата на педагогическия съвет при обсъждането на програмите по чл. 263, ал. 1, т. 8 и 9 от ЗПУО и при обсъждане на избора на ученически униформи; 
3. предлага политики и мерки за подобряване качеството на образователния процес въз основа на резултатите от самооценката на институцията, външното оценяване - за училищата, и инспектирането на училището; 
4. дава становище за разпределението на бюджета по дейности и размера на капиталовите разходи, както и за отчета за изпълнението му  
5. съгласува предложението на директора за разпределение на средствата от установеното към края на предходната година превишаване на постъпленията над плащанията по бюджета на училището. 
6. съгласува училищния учебен план; 
7. участва с представители в комисиите за атестиране на директорите при условията и по реда на държавния образователен стандарт за статута и професионалното развитие на учителите, директорите и другите педагогически специалисти; 
8. съгласува избора от учителите в училището по чл. 164, ал. 2 от ЗПУО на учебниците и учебните комплекти; 
9. сигнализира компетентните органи, когато при осъществяване на дейността си констатира нарушения на нормативните актове; 
10. дава становище по училищния план-прием по чл. 143, ал. 1 от ЗПУО; 
11. участва в създаването и приемането на етичен кодекс на училищната общност. 
12. дава становище относно правилата за работа в условията на Ковид -19.
(2) При неодобрение от обществения съвет на актовете по ал. 1, т. 1 и 6 те се връщат с мотиви за повторно разглеждане от педагогическия съвет. При повторното им разглеждане педагогическият съвет се произнася по мотивите и взема окончателно решение. 
(3) Условията и редът за създаването, устройството и дейността на обществения съвет се уреждат с правилник, издаден от министъра на образованието и науката. 

ПЕДАГОГИЧЕСКИ СЪВЕТ 

Чл.19. (1) Специализиран орган за разглеждане и решаване на основни педагогически въпроси в училището е педагогическият съвет. 
(2) Педагогическият съвет включва в състава си всички педагогически специалисти
(3) Директорът на училището е председател на педагогическия съвет. 
(4) В заседанията на педагогическия съвет с право на съвещателен глас може да участват представители на обществения съвет, настоятелството, психолога, медицинското лице, което обслужва училището, ученици, както и други лица. 
(5) Директорът на училището в качеството си на председател на педагогическия съвет, кани писмено представителите на обществения съвет и на  настоятелството на заседанията на педагогическия съвет, като им предоставя възможно най-пълна информация по въпросите, които предстои да бъдат обсъждани. 

Чл. 20. /Чл. 263 ЗПУО/. (1) Педагогическият съвет в училището: 
[bookmark: _Hlk115938036]1. приема стратегия за развитие на училището за следващите 4 години с приложени към нея план за действие и финансиране; 
2. приема правилник за дейността на училището; 
3. приема училищния учебен план; 
4. приема формите на обучение; 
5. приема годишния план за дейността на училището; 
6. приема учебни планове за индивидуална форма на обучение; 
7. приема мерки за повишаване качеството на образованието; 
8. приема програма за превенция на ранното напускане на училище; 
9. приема програма за предоставяне на равни възможности и за приобщаване на децата и учениците от уязвими групи; 
10. предлага на директора разкриване на занимания по интереси; 
11. прави предложения на директора за награждаване на ученици и за налагане на съответните санкции в предвидените в този закон случаи; 
12. определя училищни символи и ритуали и други отличителни знаци; 
13. определя ученически униформи; 
14. участва със свои представители в създаването и приемането на етичен кодекс на училищната общност; 
15. запознава се с бюджета на училището, както и с отчетите за неговото изпълнение; 
16. периодично, най-малко три пъти през една учебна година, проследява и обсъжда нивото на усвояване на компетентности от учениците и предлага съвместни мерки между учителите с цел подобряване на образователните резултати; 
17. упражнява други правомощия, определени с нормативен акт. 
18. приема правила за работа при условията на Ковид-19
(2) Документите по ал. 1, т. 1 - 5 и т. 7 - 9 се публикуват на интернет страницата на училището. 
(3) Решенията на ПС се отменят от самия съвет или от Началника на РУО на МОН

КОМИСИЯ ЗА УПРАВЛЕНИЕ НА КАЧЕСТВОТО 
Чл. 21. (1) Комисията за управление на качеството на образованието е помощен, консултативен и постоянен работен орган към директора на училището за оказване на подкрепа при управление на качеството в институцията. 
(2) Като помощен орган към комисията за управление на качеството, със заповед на директора, могат да бъдат сформирани работни групи за извършване самооценяване на институцията, които прилагат утвърден инструментариум към действащата в училището Система за наблюдение, оценка, обратна връзка и вземане на решения за промяна. 
(3) Комисията по управление на качеството се състои от Председател и членове – от 3 до 7 члена с мандат до 3 години. 
1. Председателят на комисията: 
- организира, контролира и отговаря за цялостната дейност на комисията; 
- представлява комисията, там където е необходимо; 
- участва в срещи на ръководството, на които управлението на качеството е част от дневния ред; 
- председателства заседанията на комисията; 
- контролира и отговаря за правилното водене и съхраняването на доказателствения материал до приключването на самооценяването и предаването в архива на училището. 

2. Членовете на комисията: 
- разработват годишен план за действие на комисията за управление на качеството на образованието; 
- разработват процедури за отчитане на постигнатите резултати и указания към тях; 
- разработват бланки за доказателствения материал – чек-листове, протоколи, справки, въпросници, анкети и др. във връзка със самооценяването; 
- провеждат процедурите по самооценяване; 
- събират надежден, достоверен и проверим доказателствен материал; 
- разработват материали за проучвания, включително онлайн и провеждането им; 
- предлагат теми за обучение на учителите и служителите във връзка със самооценяването; 
- разработват доклад с резултатите от самооценяването и резюме на доклада; 
- анализират получените данни и идентифицират областите, нуждаещи се от подобряване на качеството; 
- разработват мерки и дейности за дефинираните от ръководството на училището приоритети за следващото самооценяване. 

(3) Съставът, структурата и функциите на комисията по управление на качеството се приемат от Педагогическия съвет по предложение на директора. 
(4) Комисията се свиква и заседава веднъж в годината и при необходимост. 
(5) Приема свой Правилник. Правилникът се утвърждава със заповед на директора. 
Чл. 22. (1) Комисията има следните задължения: 
- да определи процедурите по самооценяване, които ще се ползват и ги документира; 
- да определи формата и съдържанието на доказателствения материал – чек-листа, протоколи, въпросници, анкети и др., да проведе проучвания във връзка с установяване качеството на обучение и образование; 
- да разработи формати за проучвания; 
- да проведе процедурите по самооценяване; 

-да осигури и класифицира доказателствен материал – набирането на надеждни, проверими и достоверни данни; 
- да оцени равнищата на показателите; 
- да изготви доклад с резултатите от самооценяването; 
- да анализира получените данни и идентифицира областите, нуждаещи се от подобряване на качеството; 
- да предложи на ръководството на училището мерки и дейности за подобряване на качеството на дефинираните области; 
- да предложи на директора на училището/детската градина план за обучение на учителите и служителите във връзка със самооценяването. 

Раздел ІІ    ОРГАНИ ЗА СЪУПРАВЛЕНИЕ 

ОБЩО СЪБРАНИЕ 
Чл. 23. (1) Общото събрание се състои от всички работници и служители в училището. 
(2) Ред за работа на общото събрание. Общото събрание на работниците и служителите само определя реда за своята работа. Свиква се от работодателя, от ръководството на синдикална организация, както и по инициатива на една десета от работниците и служителите. 
(3) Общото събрание е редовно, ако на него присъстват повече от половината от работниците и служителите. 
(4) Общото събрание на работниците и служителите приема решенията си с обикновено мнозинство от присъстващите, доколкото в кодекса, в друг закон или в устав не е предвидено друго. 

ОБЩОУЧИЛИЩЕН УЧЕНИЧЕСКИ СЪВЕТ

Чл. 24. (1) Ученическият съвет към ОбУ “Христо Ботев“ с. Калугерово е форма на ученическото самоуправление на ниво училище, чрез която учениците участват в училищния живот и в организационното развитие на училището.
(2) Ученическият съвет има свои представители на ниво паралелка в училището, която съдейства за даването на мнения и предложения за училищните дейности, включително    за избираемите и за факултативните учебни часове, произтичащи от интересите на учениците от всеки клас;
(3) Съставът на ученическия съвет се определя от неговите участници, в зависимост от броя на учениците в училище.
(4) Функциите и дейността на ученическия съвет се определят с правилника на училището по предложение на учениците.
Чл. 25. Всички длъжности в УС имат мандат една година. Те са: 
1. Председател – избира се чрез общоучилищни избори 
2. Заместник-председател
Представителите на ученическия съвет могат да участват в заседанията на педагогическия съвет при обсъждането на въпроси, свързани с различни по характер прояви на учениците:
1. запознаване със случаите на ученици, на които предстои налагане на санкция;
2. провеждане на срещи-разговори с ученика, класния ръководител, директора,  психолога;
3. има медиаторски функции;
4. пред педагогическия съвет е застъпник на ученика;
5. при превключване в обучение в електронна среда, срещите се провеждат онлайн.
Чл. 26. По преценка на директора на училището председателя и заместник председателя на  УС могат да участват в заседание на ПС с право на решаващ глас.

Раздел ІІІ - ПОМОЩНО-КОНСУЛТАТИВНИ ОРГАНИ 

КОМИСИЯ ПО ЕТИКА
 
Чл. 27. Комисия по етика се създава като помощно-консултативен орган към ОбУ “Христо Ботев“ по предложение на директора и след гласуване от педагогическия съвет за срок от 4 години. Утвърждава се със заповед на директора 
Чл. 28. Предмет на дейността на Комисията са междуличностните и междугрупови отношения, възникващи в процеса на реализацията на служебните задължения на членовете на колектива на ОбУ “Христо Ботев“, които са в противоречие с общоприетите. 
Чл. 29. Комисията по етика дава становища по нарушение на етичните правила, свързани и с организацията и провеждането на образователно-възпитателния процес, трудовата дисциплина и нарушаване на общоприетите правила и норми в хода на междуличностното общуване. 
Чл.30. За работата на комисията се създават Вътрешни правила за превенция, наблюдение, установяване и докладване на нарушенията и за предприемане на последващи мерки при прилагане на етичния кодекс 
Чл. 31. Комисията се състои минимум от 3 члена и в нея са двама представители на педагогическите специалисти, един представител на непедагогическия персонал.
Чл. 32. Директорът на училището и Комисията по етика имат задължението да се предприемат превантивни мерки и да се провежда целенасочен процес от превантивни и корективни мерки с ученици, учители и служители към спазване на етичните норми и добро поведение, както и недопускане на нарушения с оглед утвърждаване авторитета на училището като модерна, спокойна, сигурна, хуманна и толерантна образователна институция. 
Чл. 33. Регистрираните сигнали се разглеждат от комисията по етика в училището на нейни заседания, за които се води протокол. 
Чл.3 4. Комисията не е длъжна да разглежда анонимни сигнали. 
Чл. 35.Членовете на комисията вземат решения с явно гласуване и обикновено мнозинство 50%  
Чл. 36. Председателят свиква първо заседание за разглеждане на постъпилия сигнал в седемдневен срок от постъпването му.  
Чл. 37. При необходимост от допълнителни данни и доказателства се извършва проверка и разговор със свидетели на нарушението. 
Чл. 38. При невъзможност обстоятелствата, свързани с подадения сигнал да се изяснят на едно заседание, се насрочва последващо такова в седемдневен срок след първото. 
Чл. 39. При установяване на нарушения на етичните правила, представляващи и дисциплинарни нарушения преписката се докладва на директора за вземане на дисциплинарни мерки по Кодекса на труда. 
Чл. 40. За предприетите мерки и наложени наказания се уведомява Председателят на комисията по етика и лицето, подало сигнала. 
Чл. 41. За работата на Комисията се информират работниците и служителите в училището, като се отчита намаляването или нарастването на проблемите, касаещи нарушенията на Етичния кодекс и се предприемат последващи действия с цел недопускане на други такива. 
Чл. 42. При докладите на Комисията не се допуска унижаване на личното достойнство на служителите 
Чл. 43. При първоначално постъпване на работа всеки учител, служител и работник се запознава с Етичния кодекс и настоящите Вътрешни правила. 
Чл. 44. Комисията по етика е длъжна веднъж годишно да отчита дейността си пред Педагогическия съвет на училището.

ЕКИПИ ПО КЛЮЧОВИ КОМПЕТЕНТНОСТИ 

Чл. 45. Екипи по ключови компетентности се създават като помощно-консултативен орган към ОбУ „Христо Ботев“ по предложение на директора и след гласуване от педагогическия съвет за срок от 4 години. Утвърждават се със заповед на директора. 
Чл. 46. (1) Към ОбУ „Христо Ботев“ се формират следните екипи: 
1. Учители в начален етап 
2. Учители в прогимназиален етап и гимназиален етап
3. Учители в целодневна организация на дейностите – при повече от 4-ма членове
(2) Цели, стратегии и приоритети на екипите по ключови компетентности: 
2.1 Съвременната европейска и световна образователна стратегия се свързват с изграждане на информационно и гражданско общество, т.е. „общество на познанието, което съчетава ценностите на широката базисна култура със способност за активна самостоятелна професионална дейност и за непрекъснато самообразоване и самоусъвършенстване. 
2.2. Оптимизиране на процеса на усвояване на компетентностите, заложени в учебните програми за I - Х клас, с оглед покриване на компетентностите, заложени в учебно-изпитните програми при НВО след IV, VII и Х клас. 
2.3. Усъвършенстване на учебния процес, разнообразяване на учебната дейност, осъществяване на вътрешнопредметни връзки, използване на актуални методи за онагледяване и прилагане на интерактивни методи. 
2.4. Създаване на организационно-педагогически и психологически условия за развитие на индивидуалността на ученика и на неговите заложби. 
2.5. Усъвършенстване на системата от извънкласни дейности; поддържане на тесни контакти с културни институции с цел разширяване на кръгозора и обогатяване на общата култура на учениците. 
(3) Функции и дейност: 
3.1 Проучване на учебната документация и планиране на учебно-възпитателната дейност в съответните форми на обучение – ООП, ИУЧ, ФУЧ; 
3.2. Измерване на входното равнище по предмети на учениците по класове, обобщение и анализ на получените резултати и набелязване на мерки за преодоляване на отчетените проблеми; 
3.3. Организиране и провеждане на училищен и общински кръг на олимпиадите; 
3.4. Анализ на резултатите от 1. и 2. срок и набелязване на мерки за преодоляване на отчетените проблеми; 
3.5. Подготовка и организиране на НВО;
3.6. Анализ на резултатите от НВО; 
3.7. Годишен анализ на дейността, получените резултати и набелязване на мерки за преодоляване на отчетените проблеми. 
Чл. 47. Председателите на екипи имат и следните задължения: 
1. Да координират, планират и разработват съвместно с всички членове План за дейността на екипа; 
2. Да изготвят план за квалификационната дейност на педагогическите специалисти в съответните екипи; 
3. Да обсъждат и събират учебните програми по ИУЧ и ФУЧ, и тематичните разпределения на всички от екипа; 
4. Да организират срещи на всички членове от екипа за обмяна на идеи и опит; 
5. Да планират участието в извънкласни форми, олимпиади и състезания; 
6. Да съдействат при организацията и провеждането на олимпиади и състезания; 
7. Да координират и изготвят отчет относно спазването на изработените критерии за оценка от всички участници в екипа; 
8. Да организират и планират открити уроци за обмяна на опит и идеи между членовете; 
9. Да изготвят отчети за дейността на екипа по ключови компетентности. 
ГЛАВА  ЧЕТВЪРТА  
УЧАСТНИЦИ В ОБРАЗОВАТЕЛНО – ВЪЗПИТАТЕЛНИЯ ПРОЦЕС 

[bookmark: _Hlk114416808]Раздел І   УЧЕНИЦИ 

Чл. 48. (1) Ученик е този, който е записан в училище за обучение за завършване на клас. 
(2) Ученик се отписва от училището, когато: 
1. се премества в друго училище; 
2. се обучава в дневна форма и не е посещавал училище по неуважителни причини за период по-дълъг от два месеца; 
3. се обучава в самостоятелна, индивидуална форма и не се е явил да положи съответните изпити в три поредни сесии. 
(3) В случаите по ал. 2, т. 2 и 3, когато ученикът е в задължителна училищна възраст, директорът на училището уведомява съответната общинска или районна администрация, регионалното управление на образованието и органите за закрила на детето. 

Чл. 49. (1) Учениците имат следните права: 
1. да бъдат обучавани и възпитавани в здравословна, безопасна и сигурна среда; 
   1.1.да се обучава чрез дистанционна или смесена форма на обучение (присъствена+дистанционна) при определени условия и в съответствие с издадени законови и нормативни документи и актове от висшестоящи органи, или при други непредвидени обстоятелства и ситуации, касаещи здравословното състояние на ученика и ОРЕС/обучение от разстояние в електронна среда.
2. да бъдат зачитани като активни участници в образователния процес; 
3. да избират профила и професията; 
4. да избират между учебните предмети или модули, предложени от училището за изучаване в избираемите и във факултативните учебни часове; 
5. да получават библиотечно-информационно обслужване; 
6. да получават информация относно обучението, възпитанието, правата и задълженията си; 
7. да получават обща и допълнителна подкрепа за личностно развитие; 
8. да бъдат информирани и консултирани във връзка с избора на образование и/или професия; 
9. да участват в проектни дейности; 
10. да дават мнения и предложения за училищните дейности, включително за избираемите и за факултативните учебни часове;
11. чрез формите на ученическо самоуправление да участват в обсъждането при решаване на въпроси, засягащи училищния живот и училищната общност, в т. ч. училищния учебен план; 
12. да получават съдействие от училището и от органите на местното самоуправление при изразяване на мнението си по въпроси, които пряко ги засягат, както и при участие в живота на общността; 
13. да получава консултации от учителите - 
включително и учениците на индивидуална или самостоятелна форма на обучение;
         14. да участват в работата на ПС при обсъждане на резултатите от обучението, награждаване и наказване на ученици;
         15. да участват, включително с присъствието на родител, при решаване на въпроси, засягащи негови права и интереси;
          16. при възникване на конфликтна ситуация, обучителни проблеми, по препоръка на класния ръководител или учител да бъде консултиран от специалисти.
          17. да бъде освободен от учебни занятия с подадено заявление от страна на родител, поне 1 ден преди да отсъства, както следва:
· от класния ръководител  до 15 дни /не повече от 3 пъти по 5 дни заедно/
          18. да бъдат поощрявани с морални и материални награди за високи постижения в учебната, извънкласната и извънучилищната дейност и за приноса си за развитието на училищната общност;
            -  похвала от класния ръководител пред класа или вписване в електронния дневник, графа за похвали и оплаквания.;
            -  похвала от директора;
            - похвални грамоти и материални награди /по възможностите на училището/.
(2) Учениците участват в училищния живот и в организационното развитие на училището чрез различни форми на ученическо самоуправление на ниво паралелка и училище, определени с правилника на училището по предложение на учениците. 
(3) Учениците от осми, девети и десети клас имат право да получават стипендии при условия и по ред, определени от Министерския съвет.

Чл. 50. (1) Учениците имат следните задължения: 
1. да спазват Правилника за дейността на училището; 
2. да присъстват и да участват в учебните часове и занимания; 
3. да не отсъстват от учебните часове без уважителна причина; 
4. да съхраняват авторитета на училището и училищната общност и да допринасят за развитие на добрите традиции; 
5. да уважава и да не накърнява честта и достойнството на ученици, учители и служители
на училището, както и да не прилага физическо и психическо насилие, включително чрез
социалните мрежи;
6. да не накърняват с поведението си авторитета и достойнството на учителя; 
7. да поздравяват вежливо, да не употребяват груби и нецензурни думи, да не псуват и ругаят; 
8. да спазват установения ред в класните стаи по време на учебните часове и през междучасията; 
9. да не участват в хазартни игри, да не употребяват тютюн и тютюневи изделия, алкохол, наркотични вещества и енергийни напитки в училище – сградата и двора, както и пред централния вход; 
9а - Строго се забранява на учениците  употреба на електронни цигари и вейпове, както в училище и принадлежащите й части, така и на обществени и публични места.
10. да не носят оръжие, както и други предмети, които са източник на повишена опасност и да не вкарва външни лица в сградата на училището; 
11. своевременно да уведомява учител, психолог и/или ръководството на училището, ако е станал жертва и/или свидетел на тормоз;
12. да носят ученическата си лична карта в училище и извън него; 
(2) да спазват правилата за поведение в паралелката и в училището; 
1. спазват правилата за безопасна работа в училищната компютърна мрежа и интернет; 
2. да не слушат музика на високоговорител в класната стая, коридорите и двора на училището. При нарушение телефоните ще бъдат взети от дежурния учител или преподавателя. Ще бъдат връщани на родителя от директора след лична среща с него. 
3. да не влизат със закуски, напитки, дъвки, близалки и снаксове в часовете; 
4. когато са отстранени от час за неуважително поведение, учениците са длъжни да останат в училищната сграда и да извършват възпитателна дейност под ръководството на непедагогическия персонал и под непосредствения контрол на свободните през този час учители – почистване на училищната сграда и двор;

(3) да не възпрепятстват със своето поведение и постъпки нормалното протичане на учебните часове; 
1. да не пречат на учителя при и по повод изпълнение на служебните му задължения, както и на съучениците си по време на учебните часове; 
2. да не ползват мобилен телефон, смарт часовници и други технически и електронни средства по време на час без разрешение на учителя. При проблем преподавателят изземва устройството, съхранява го в определеното място в училище и го връща  след редовните учебни часове до обяд и съответно след обяд. При системно нарушение се уведомява родител, като се изисква ученика да не идва с телефон в училище.
3. да не подсказват и преписват по време на учебния процес или да използват готови материали като свои; 
4. да носят предоставените им за безвъзмездно ползване учебници и учебни комплекти съгласно седмичното разписание на паралелката за деня, и те бъдат подвързани с цел тяхното опазване. 
Когато ученик не върне учебник или при връщането му се установи, че поради неполагане на грижи от страна на ученика, учебникът е негоден за следваща употреба, родителите (настойниците) на ученика възстановяват учебника или неговата стойност в училището, от което е получен. - чл. 2, ал.4 от Постановление №79 на МС от 13.04.2016 г. Същото важи и през време на учебни занятия. 
4.1. С цел олекотяване на ученическата раница в ОбУ "Христо Ботев" се прилагат следните мерки: 
4.1.1. Учебните комплекти се ползват в часовете и се съхраняват в класната стая (за начален етап) или в кабинетите по предмети; 
4.1.2. За самоподготовка вкъщи учениците ползват електронно четими учебници; 
4.1.3. Учителят уведомява предварително какви пособия, учебници и учебни тетрадки, помагала и ресурси ще са необходими за следващия час по предмета; 
4.1.4. Родителите/учениците са насърчавани да закупуват по-малки тетрадки; 
(4) да опазват материално – техническата база и училищното имущество 
1. да не драскат или пишат по стените, вратите, и да не унищожават учебната мебел и фасадата на сградата; 
2. да съхраняват и опазват софтуерната, технологична и компютърна техника училището 
3. да не изнасят без разрешение от учителя и повреждат вещи от класната стая, кабинетите и други помещения; 
4. да опазва материално-техническата база и чистотата на територията на училището. За причинени от него щети ученикът носи материална отговорност в размер на стойността на повреденото имущество плюс стойността на ремонта. В случай че конкретният извършител не се установи, сумата се заплаща солидарно от всички ученици, учещи в класната стая. 
5. родителите на ученик, който повреди училищно имущество, отстраняват повредата или заплащат отстраняването ѝ в едноседмичен срок от датата на констативния протокол, изготвен от домакин и класен ръководител; за умишлено увреждане на ученика се налага и наказание; 
(6) да не извършват противообществени прояви; 
(7) да спазват дневния режим в училището; 
1. да идват не по-късно от 15 минути преди започването на първия учебен час; за всеки определен час учениците се известяват с биенето на звънец; 
2. да заемат работните си места след биенето на първия звънец и да се подготвят за учебния час; 
3. закъснение до 20 минути се отбелязва с 1/2 неизвинено отсъствие; две отразени закъснения формират едно неизвинено отсъствие; 
4. да са подготвени за съответния час, като са осигурили учебниците и помагалата си, необходимите учебно-технически пособия, работно или игрално облекло; 
(8) да се явява в училище с облекло и във вид, които съответстват на положението му на ученик и на добрите нрави / без джапанки, къси панталони, дълбоки деколтета, гол гръб, голота около кръста, с дължина на полата не повече от 10 см над коляното/, в чист и спретнат външен вид, прилична прическа, която не допуска косите да закриват очите; допуска се лек дневен грим;

(9) да спазват общоприетите норми на културно и безопасно поведение на обществени места; 
1. да не напускат класната стая при отсъствие на учител, докато дежурния ученик не изясни от ръководството на училището с какво ще се занимават този час; 
2. да съблюдават безопасността при слизане и качване от/на превозните средства при транспортирането им от и до училище. 
3. да не напускат самоволно училището и училищния двор през учебно време без разрешение на учител или класен ръководител. 
4. да не излизат на первазите пред прозорците на помещенията, да не се пързалят по парапетите и да на извършват действия, застрашаващи живота им; 
(10) да не присвояват чужди вещи (в случай на доказана кражба родителите на ученика възстановяват щетата); 
(11)учителите и административният персонал не носят отговорност за вещи, изгубени от учениците, включително мобилни телефони. 
(12) да не хвърлят предмети, да не използват неприлични жестове, викове и др. противообществени прояви и да не нарушават правно-етичните норми; 
(13) да не се пързалят по парапети, надвесват от прозорци, играят опасни игри, по време на които могат да се наранят.
(14) да не бъдат на обществени места без придружител в съответствие с изискванията на Закона за закрила на детето; 
(15) да използват тетрадки, моливници и други пособия, които отговарят на възрастовите им особености, възпитават в естетика и не съдържат агресивни послания.
(16) да се явява на училище в добро здравословно състояние, да предпазва себе си и другите
от зарази и паразити
Чл. 51. При установена кражба от ученик, същият се наказва по чл. 139, ал. 1 от ЗПУО по предложение на класния ръководител. 
Чл. 52. (1) Ученик е този, който е записан в училище за обучение за завършване на клас. 
(2) Ученик се отписва от училището, когато: 
1. се премества в друго училище; 
2. се обучава в дневна или комбинирана форма и не е посещавал училище по неуважителни причини за период, по-дълъг от два месеца; 
(3) Преместването на учениците по ал. 2, т. 1 се осъществява по реда на Глава Пета от Наредба №10/01.09.2016 г. за организация на дейностите в училищното образование. 
(4) В случаите по ал. 2, т. 2 когато ученикът е в задължителна училищна възраст, директорът на училището уведомява Общинската администрация, регионалното управление на образованието и органите за закрила на детето. 


Раздел ІІ ПОДКРЕПА ЗА ЛИЧНОСТНОТО РАЗВИТИЕ НА УЧЕНИЦИТЕ 

Обща подкрепа

Чл. 53. (1) ОбУ “Христо Ботев“ осъществява дейности за обща подкрепа на личностното развитие на всички ученици в училището, като гарантира участието и изявата им, според интересите, нагласите и способностите им в образователния процес и всички дейности на училището на принципа – всеки опитва от всичко /всяка дейност/ и избира как да участва.
(2) Дейността за обща подкрепа на личностното развитие на учениците в училището включва:
1. екипна работа между учителите;
2. допълнително обучение по учебни предмети, по препоръка на преподаващия учител за ученици, които имат системни пропуски или са напреднали по предмета;
3. допълнително консултиране по учебни предмети за всички ученици, извън учебните часове по утвърден от директора график за всеки учебен срок;
4. кариерно ориентиране на учениците в посока на информиране на учениците за възможностите за продължаване на образованието им в различни видове училища, според интересите, нагласите и мотивацията им за продължаване на образованието им;
5. занимания по интереси, задължителни за всички ученици в училището, формиращи неговата самобитност и създаващи условия за развитие на талантите и положителните нагласи на учениците, както и за изграждане на добронамерена, подкрепяща, „семейна“ среда в училището – театър, хореография, спорт и др;
6. Поощряване с морални и материални награди за високи постижения в образователната дейност, в заниманията по интереси и за приноса им към развитието на училищната общност;
7. грижи за здравето на учениците – здравни беседи в час на класа, според плана на класния ръководител или медицинския специалист в училището, здравословен дневен режим и седмично разписание на учебните часове, съобразено с възрастовите  особености на учениците и организацията на учебния ден и създаване и поддържане на здравословна и безопасна учебна среда.
(3) Допълнително обучение по учебни предмети е насочено е към:
· ученици, които имат системни пропуски по даден учебен предмет;
· ученици, които са напреднали по даден учебен предмет;
· ученици, за които се препоръчва такова обучение в плана за подкрепа.

[bookmark: _Hlk121507920]Чл. 54. (1) ОбУ “Христо Ботев“ осъществява дейности по превенция на тормоза и насилието, както и дейности за мотивация и преодоляване на проблемното поведение, които са израз на общата воля и на координираните усилия на всички участници в образователния процес. 
(2) Видовете и съдържанието на дейностите по превенция на тормоза и насилието са подчинени на обща училищна политика, разработват се самостоятелно от училищната общност и включват: 
1. изготвяне съвместно с учениците на правила за поведението им в паралелката; 
2. разглеждане на теми от глобалното, гражданското, здравното и интеркултурното образование в часа на класа, в заниманията по интереси и във факултативните часове; 
3. партньорство с родителите; 
4. дейности за развитие на компетентностите на всички членове на училищната общност. 
Чл. 55. 
   (1) Видовете и съдържанието на дейностите по мотивация и преодоляване на проблемното поведение се определят от училището и включват: 
1. обсъждане между ученика и класния ръководител с цел изясняване на възникнал проблем и получаване на подкрепа за разрешаването му; 
2. използване на посредник при разрешаване на конфликт в училище; 
3. консултиране на детето или ученика с психолог
4. създаване на условия за включване на ученика в група за повишаване на социалните умения за общуване и решаване на конфликти; 
5. насочване на детето и ученика към занимания, съобразени с неговите потребности; 
6. индивидуална подкрепа за ученика от личност, която той уважава;
7. участие на ученика в дейности в полза на паралелката или училището; 
(2) Условията и редът за осъществяване на дейностите по ал. 1, т. 1 - 7 се определят с държавния образователен стандарт за приобщаващото образование.

Допълнителна подкрепа

 Чл. 56. (1) Допълнителната подкрепа за личностно развитие включва: 
1. работа с дете и ученик по конкретен случай; 
2. психо-социална рехабилитация
3. обща и специализирана подкрепяща среда, технически средства, специализирано оборудване, дидактически материали, методики и специалисти; 
4. ресурсно подпомагане. 
(2) Допълнителната подкрепа за личностно развитие се предоставя на ученици: 
1. със специални образователни потребности; 
2. в риск; 
3. с изявени дарби; 
4. с хронични заболявания. 
(3) Видът и формите на обучение, както и конкретните дейности за допълнителната подкрепа за личностно развитие се определят с план за подкрепа на ученика. Планът за подкрепа за учениците по ал. 2, т. 1 определя и часовете за ресурсно подпомагане. 
(4) Допълнителната подкрепа за личностно развитие се осигурява от училището, от центровете за подкрепа за личностно развитие и от специализирани обслужващи звена. 
Чл.57. (1) Допълнителната подкрепа се предоставя въз основа на оценката на индивидуалните потребности, която се извършва от екип за подкрепа за личностно развитие в детската градина или в училището. 
(2) Екипът по ал. 1 осъществява и допълнителната подкрепа по чл. 187, ал. 1, т. 1 от ЗПУО. 
(3) Екипът за подкрепа за личностно развитие се създава със заповед на директора за определено дете или ученик по чл. 187, ал. 2 от ЗПУО. 
(4) В състава на екипа за подкрепа за личностно развитие задължително се включва психолог или психолог, както и логопед. В екипа може да се включват и други специалисти, както и представители на органите за закрила на детето и на органите за борба с противообществените прояви на малолетните и непълнолетните. 
[bookmark: _Hlk114416151](5) Екипът за подкрепа за личностно развитие работи съвместно с родителите, а при необходимост и с регионалните центрове за подкрепа за процеса на приобщаващото образование и/или с центровете за подкрепа за личностно развитие. 
(6) Екипът за подкрепа за личностно развитие в училището: 
1. идентифицира силните страни на детето или ученика, затрудненията, свързани с развитието, обучението и поведението му, както и причините за тяхното възникване; 
2. извършва оценка на индивидуалните потребности на детето или ученика; 
3. изготвя и реализира план за подкрепа; 
4. извършва наблюдение и оценка за развитие на всеки конкретен случай; 
Чл.58. (1) Директорът на училището подава заявление до регионалния център за подкрепа на личностното развитие за извършване оценка на индивидуалните потребности от допълнителна подкрепа на децата и учениците със специални образователни потребности, когато не може да се формира екип по чл. 188, и предлага на директора на регионалния център за подкрепа на процеса на приобщаващото образование да одобри или да не одобри предоставянето на допълнителна подкрепа 
Чл.59. (1) В ОбУ “Христо Ботев“ се приемат и ученици със специални образователни потребности. 
(2) В паралелка в училището може да се обучават до три деца и ученици със специални образователни потребности. 
 (3) В ОбУ “Христо Ботев“ обучението на ученици със специални образователни потребности задължително се подпомага от ресурсен учител съобразно потребността на детето и ученика. 
 (4) Обучението на децата и учениците в групите и паралелките по ал. 1 се осъществява по индивидуални учебни планове, изготвени в съответствие с изискванията на чл. 95 от ЗПУО. 
Чл. 60. Координиращ екип за подкрепа на личностното развитие включва: психолог. 

[bookmark: _Hlk210038927]Раздел ІІІ   ОТСЪСТВИЯ И САНКЦИИ НА УЧЕНИЦИТЕ 

Чл. 61.  (1) Ученикът може да отсъства от училище по уважителни причини в следните случаи:
1. (изм. - ДВ, бр. 23 от 2024 г., в сила от 19.03.2024 г.) по медицински причини, за което в училището се изпраща по електронен път медицински документ от лекар или от лекар по дентална медицина;, 
2. поради участие в други дейности извън процеса на училищното образование, като състезания, конкурси, олимпиади, фестивали, концерти, спектакли, изложби и други, при представяне на документ от спортния клуб, в който ученикът членува, от организаторите на дейностите, от институцията, от името на която участва в тях, и след потвърждение от родителя; 
3. (изм. - ДВ, бр. 23 от 2024 г., в сила от 19.03.2024 г.) до 15 учебни дни в една учебна година с мотивирано заявление от родителя до класния ръководител, но не повече от 5 дни наведнъж; 
   (2) (Изм. - ДВ, бр. 23 от 2024 г., в сила от 19.03.2024 г.) Заявлението по ал. 1, т. 3 се подава преди отсъствието на ученика, а ако това е невъзможно, родителят уведомява класния ръководител в първия ден от отсъствието на ученика от училище. 
   (3) Ученик може да отсъства по уважителни медицински причини от учебния час по учебния предмет физическо възпитание и спорт, когато е противопоказно физическото натоварване и присъствието му в учебния час. Видът на заболяването и заключението за освобождаване от обучение по учебния предмет физическо възпитание и спорт се удостоверяват с медицински документ. 
  (4) Не може да отсъства от учебния час по учебния предмет физическо възпитание и спорт ученик в случаите, за който е противопоказно физическо натоварване, но не и присъствието в учебния час. 
   (5) В случаите по ал. 3, когато освобождаването е за целия учебен срок или за учебната година, ученикът няма право да напуска територията на училището по време на учебния час, а директорът въз основа на представените медицински документи определя със заповед начина на уплътняване за ученика на времето, определено за учебните часове. Заповедта се съобщава на родителя на ученика. 
   (6) Отсъствията на учениците от училище се отчитат в учебни часове. 
Учителят в съответния час вписва отсъствие на отсъстващите ученици до 20 минути от започване на часа. В случай, че учител е уведомен, че ученик е изпуснал училищния автобус, не вписва отсъствие до идването на ученика в училище. 
   (7) Закъснение на ученика за учебен час до 20 минути се отчита като половин отсъствие, а закъснение на ученика за учебен час с повече от 20 минути - като едно отсъствие. 
   (8) Ако ученикът отсъства от училище един учебен ден и няма данни, че е налице уважителна причина, класният ръководител е длъжен да обсъди с родител възможностите за отстраняване на причините за отсъствието.

Чл. 62.    (1) За неизпълнение на задълженията, определени в чл.199 от ЗПУО, в нормативните актове по неговото прилагане и в настоящия правилник, след изчерпване на останалите механизми за въздействие върху вътрешната мотивация и за преодоляване на проблемното поведение на учениците може да се налагат следните санкции: 
1. забележка; 
2. преместване в друга паралелка в същото училище; 
3. предупреждение за преместване в друго училище; 
4. преместване в друго училище; 
[bookmark: _Hlk220269615]5. преместване от дневна форма в самостоятелна форма на обучение /за ученици навършили 16 години/. 
   (2) Когато ученикът възпрепятства провеждането на учебния процес, учителят може да го отстрани до края на учебния час. 
   (3) Когато ученикът се яви в училище с облекло или във вид, които са в нарушение на правилника за дейността на училището, както и когато състоянието му не позволява да участва в учебния процес, той се отстранява от училище до отпадане на основанието за отстраняването му. 
   (4) Веднага след приключването на учебния час по ал. 2 или след отстраняването на ученика по ал. 3 се предприемат дейности за мотивация и за преодоляване на проблемното поведение и се уведомява родителят. 
   (5) За ученика с наложена санкция се осигуряват и дейности за превенция и преодоляване на проблемно поведение. 
   (6) Санкциите по чл. 76, ал.1, т. 3 и 4 не се налагат за допуснати отсъствия по неуважителни причини. 
   (7) При продължаващо увеличаване на броя на допуснатите от ученика отсъствия по неуважителни   причини, след наложена санкция по чл. 76, ал.1, т. 1 се разработва план за обща подкрепа. 
Чл. 63. (1) Видът и срокът на санкциите се определят, като се отчитат вида, тежестта на нарушението и личностните особености на ученика. 
   (2) Условия за налагането на Санкция "Забележка": 
1. Допуснати 30 /тридесет/ и над 30 /тридесет/ отсъствия от учебни занятия без уважителни причини след мотивирано предложение до директора от класния ръководител и след преценка на обстоятелствата, при които са допуснати отсъствията за всеки отделен случай.
2. Отказ на ученика да изпълнява учебните си задължения в часовете, както и системно явяване без учебни помагала и домашни работи; 
3. Системно нарушаване на утвърдените правила (правилници, инструкции). 
4. Умишлено увреждане на училищното имущество. 
5. Създаване на пречки на учителя при изпълнение на служебните му задължения. 
6. Неизпълнение на законните разпореждания на длъжностни лица в училището, във връзка с осигуряването на безопасни условия на обучение, възпитание и труд. 
7. Противообществени прояви (насилие, агресия, тормоз) към ученици/учители/служители и други нарушения на правно-етичните норми; 
8. Поведение, което е нарушение на установения ред при провеждане на екскурзии с учебна цел; 
9. Внасяне на вещи, опасни за здравето и живота на учениците, учителите и служителите; 
(3) Санкция "Предупреждение за преместване в друго училище" се налага при: 
1. Допуснати 60 /шестдесет/ и над 60 /шестдесет/ отсъствия от учебни занятия без уважителни причини след мотивирано предложение до директора от класния ръководител и след преценка на обстоятелствата, при които са допуснати отсъствията за всеки отделен случай. Решението се взема на заседание на педагогическия съвет и съгласно процедурата в Наредбата за Приобщаващо образование. 
2. Системност /над 1 път/ на нарушенията изброени в предходната алинея. 
3. Поведение, с което се накърнява авторитета на преподавателя. 
4. Влизане в часовете в нетрезво състояние и в състояние, предизвикано от употребата на алкохол или наркотични средства. 
5.Предизвикване на конфликти, уронващи честта и достойнството на преподаватели и други лица в училището. 
6. Увреждане на училищната материално-техническа база и на учебната документация; 
7. Системно и съзнателно нарушаване на дисциплината в процеса на обучение; 
8. Умишлени действия, застрашаващи живота и здравето на ученици, учители и служители в училището; 
9. Употреба на алкохол и други упойващи вещества в прилежащия район на училището; 
10. Прояви на физическо и психическо насилие; 
11. Разпространяването на наркотични вещества в училището; 
12. Установяване на фалшифициране на документ. 
 
(4) Санкция "Преместване в друго училище до края на учебната година" се прилага при: 
1. Изчерпване на мерките за въздействие по предходните и следващи членове. 
2. Системност /над 1 път/ на нарушенията изброени в предходната алинея.
3. Умишлено предизвикване на ситуации, които застрашават живота и здравето на трети лица в сградата и района на училището.
При доказване на вина от страна на ученика за рушене на училищната собственост, щетите се възстановяват от родителя или настойника, както следва:
· Възстановяване със собствен или на родителите труд на нанесени материални щети на училището в срок до 1 месец;
· Възстановяване с парични средства на повредено или унищожено училищно имущество в срок до 1 месец;
· Отстраняване със собствен труд на неблагоприятните последици, предизвикани от замърсяване по какъвто и да е начин на училищната сграда и двора, в срок, определен от директора.
(5) Когато ученикът възпрепятства провеждането на учебния процес, учителят може да го отстрани до края на учебния час и да регистрира неизвинено отсъствие, като отбелязва това в електронния дневник. Отстраненият ученик се придружава от отговорника на класа или/портиер, прислужник до директора на училището или психолога.
(6) Когато ученикът се яви в училище с облекло или във вид, които са в нарушение на правилника за дейността на училището, както и когато състоянието му не позволява да участва в учебния процес, той се отстранява от училище до отпадане на основанието за отстраняването му. 
Когато ученикът възпрепятства провеждането на часове в групата ЦОУД, същия може да бъде отстранен за известен период от време.
(7) Веднага след приключването на учебния час по ал. 2 или след отстраняването на ученика по ал. 3 се предприемат дейности за мотивация и за преодоляване на проблемното поведение и се уведомява родителят. 
(8) За ученика с наложена санкция се осигуряват и дейности за превенция и преодоляване на проблемно поведение. 
Чл.64. (1) Санкцията "преместване в друга паралелка в същото училище" не може да бъде осъществена в ОбУ “Христо Ботев“, поради единични паралелки.
(2) Санкцията "преместване от дневна форма в самостоятелна форма на обучение" се прилага за ученици, навършили 16-годишна възраст.
(3) Мерките по чл. 62, ал. 2 и 3, както и санкциите "предупреждение за преместване в друго училище" и "преместване в друго училище" не се налагат на учениците в класовете от началния етап. 
(4) Санкциите "преместване в друго училище" и "преместване от дневна форма в самостоятелна форма на обучение" се налагат за тежки или системни нарушения. 
(5) Санкции не се налагат на ученици, когато поведението им е резултат от увреждане или нарушение на здравето, посочено в медицински документи. 
Чл.65. (1) За едно нарушение не може да бъде наложена повече от една санкция. Мерките по чл. 62, ал. 2 и 3 се налагат независимо от санкциите по чл. 62, ал. 1. 
(2) Видът на санкцията се определя, като се отчитат причините и обстоятелствата при извършване на нарушението, видът и тежестта му, както и възрастовите и личностните особености на ученика. 
Чл. 66. (1) Санкциите са срочни. 
[bookmark: _Hlk121511038](2) Срокът на санкциите е до края на учебната година. 
(3) Когато санкциите "преместване в друга паралелка в същото училище", "предупреждение за преместване в друго училище", "преместване в друго училище" и "преместване от дневна форма в самостоятелна форма на обучение" са наложени до 30 учебни дни преди края на втория учебен срок, те влизат в сила от началото на следващата учебна година. 
Чл.67. (1) Санкциите "забележка" и "преместване в друга паралелка в същото училище" се налагат със заповед на директора по мотивирано писмено предложение на класния ръководител, а всички останали санкции - със заповед на директора по предложение на педагогическия съвет. 
(2) Мярката по чл. 62, ал. 3 се налага със заповед на директора. 
(3) След налагане на санкция „предупреждение за преместване в друго училище” директорът, съвместно с класния ръководител, изготвя механизъм за въздействие върху  вътрешната мотивация за преодоляване на проблемното поведение на учениците.

Чл.68. (1) За откриване на процедура по налагане на санкциите по чл. 199, ал. 1 (ЗПУО) директорът задължително уведомява родителя, а в случаите по чл. 199, ал. 1, т. 3 - 5 - и съответните териториални структури за закрила на детето. 
(2) В процедурата по налагане на санкция малолетният ученик се представлява от родителя си или от оправомощено от родителя лице, а непълнолетният ученик извършва всички действия лично, но със съгласието на родителите си. 
(3) Ученикът има право преди налагане на съответната санкция да бъде изслушан и/или писмено да обясни фактите и обстоятелствата, свързани с конкретното нарушение. Изслушването задължително се извършва в присъствието на психолог или на педагогически съветник. 
(4) Родителят на ученика има право да присъства на изслушването и да изрази мнение, както и да участва в процедурата по налагане на санкцията при условия и по ред, определени с държавния образователен стандарт за приобщаващото образование. 
(5) Конкретните условия и ред за налагане на санкциите по чл. 199 се определят с държавния образователен стандарт за приобщаващото образование. 
Чл.69. (1) Заповедта за налагане на санкцията се издава в 14-дневен срок от предложението на класния ръководител. 
(2) В заповедта по ал. 1 се посочват видът на санкцията, срокът и мотивите за налагането ѝ. 
(3) Заповедта се съобщава в тридневен срок от издаването ѝ на ученика и на родителя му, а заповедта за налагане на санкция "преместване в друго училище" - и на началника на регионалното управление на образованието. 
(4) Заповедта по ал. 1 може да се оспорва по административен ред пред органите по чл. 259, ал. 2, т. 1, 2, 3 и 5 от ЗПУО. 
(5) Заповедта по ал. 1 може да се обжалва при условията и по реда на Административнопроцесуалния кодекс. 
Чл.70. (1) Наложените санкции се отразяват в електронния дневник.
(2) Ученик, на когото е наложена санкция "преместване в друго училище", продължава обучението си в другото училище при условия и по ред, определени със заповед на началника на регионалното управление на образованието. 
(3) При налагане на мярката по чл. 199, ал. 2 ученикът няма право да напуска територията на училището по времето на отстраняването си. При изпълнението на мярката училището създава условия за работа с учениците за повишаване на мотивацията и социалните им умения за общуване. 
 	(4) Санкциите се заличават с изтичане на срока, за който са наложени, или предсрочно по реда, по който са наложени. 
(2) По желание на ученика след заличаване на санкциите "преместване в друга паралелка в същото училище" и "преместване в друго училище" той може да продължи обучението си в паралелката или в училището, в което е преместен. 
(3) Заличаването се отбелязва в електронния дневник.

Раздел ІV НАГРАДИ НА УЧЕНИЦИТЕ
Чл. 71. (1) Учениците се поощряват с морални и с материални награди за високи постижения в образователната дейност, в заниманията по интереси и за приноса им към развитието на училищната общност при условия и по ред, определени с държавния образователен стандарт за приобщаващото образование. 
(2) Учениците могат да бъдат награждавани за: 
1. Отличен успех. 
2. Класиране на призови места и получаване на отличия за значими постижения в национални и международни състезания, олимпиади, конкурси, фестивали и други форуми за изява на способностите в областта на науките, технологиите, изкуствата и спорта
3. Изяви в областта на творческата самодейност.
4. Граждански прояви с висока морална стойност.
5. Участие в доброволчески или благотворителни инициативи или при участие в дейности и значими прояви за приобщаване на децата и учениците към непреходните национално значими идеали и ценности, както и за утвърждаване на европейските ценности и сближаването на европейските народи
(3) Директорът на училището след решение на педагогическия съвет със заповед присъжда награди за децата и учениците. 
(4) Награди за децата и учениците могат да бъдат: 
1. Публична похвала и изказване на благодарност пред класа и училището.
2. Писмена похвала – вписва се в дневника на класа и ученическата книжка, съобщава се пред класа. 
3. Писмено обявяване - благодарност чрез писма до родителите за достойни прояви на техните деца, съобщаване пред цялата училищна общност чрез сайта на училището и ФБ- групата на училището. 
4. Похвална грамота. 
5. Предметни награди. 

	(5) Предложенията за удостояване с награди се правят до директора на училището от педагогически специалисти, от специалисти, осъществяващи занимания по интереси с деца и ученици, от родители, представители на децата или от лицата, които полагат грижи за децата, от ученици в училището, от други лица и организации.
· Предложенията съдържат трите имена на детето или ученика, групата/класа, в който се обучава, мотивите за предложението и информация за конкретните постижения на детето или ученика в подкрепа на направеното предложение.
· Комисия, определена със заповед на директора, разглежда постъпилите предложения и  предлага на педагогическия съвет да вземе решение за награждаване на децата и учениците.
· Директорът въз основа на решението на педагогическия съвет със заповед определя децата  и учениците, които се удостояват с награди.
	(6) Наградите се връчват на значими празници, по тържествени поводи или на специално организирани събития.

Чл. 72. (1) Сътрудничеството и взаимодействието между родителите и училището се осъществяват чрез индивидуални консултации, родителски срещи, обучения, както и всеки път, когато конкретна ситуация или поведение на ученика го прави необходимо. 
(2) Средство за постоянна връзка между училището и родителя  е електронният дневник. 
(3) Средство за връзка със семейството на ученика може да бъде и мобилен телефон, електронната поща на един от родителите, социални групи, както и посещение в домовете. 
Чл. 73. Родителите имат следните права: 
1. периодично и своевременно да получават информация за успеха и развитието на децата им в образователния процес, за спазването на правилата в училището и за приобщаването им към общността; 
2. да се срещат с ръководството на училището, с класния ръководител, с учителите и с другите педагогически специалисти в определеното приемно време или в друго удобно за двете страни време; 
3. да се запознаят с училищния учебен план, по който се обучава тяхното дете; 
4. да присъстват и при желание от тяхна страна да бъдат изслушвани, когато се решават въпроси, които засягат права и интереси на ученика;  
5. най-малко веднъж годишно да получават информация, подкрепа и консултиране в училището по въпроси, свързани с образованието, с кариерното ориентиране и с личностното развитие на децата им; 
6. да избират и да бъдат избирани в обществения съвет училището; 
7. да изразяват мнение и да правят предложения за развитие на училището. 
Чл. 74. (1) Родителите имат следните задължения: 
1. да осигуряват редовното присъствие на ученика в училище, като уведомяват своевременно училището в случаите на отсъствие на ученика; 
2. да запишат при условията на чл. 12 детето в първи клас или ученика в училище в случаите на преместване в друго населено място или училище; 
3. редовно да се осведомяват за своите деца относно приобщаването им в училищната среда, успеха и развитието им в образованието и спазването на училищните правила; 
4. да спазват правилника за дейността на училището и да съдействат за спазването му от страна на детето и ученика; 
5. да участват в процеса на изграждане на навици за самоподготовка като част от изграждането на умения за учене през целия живот; 
6. да участват в родителските срещи; 
7. да се явяват в училището след покана от учител, директор или друг педагогически специалист в подходящо за двете страни време. 
8. при отсъствие на ученика по болест или по особено важни причини да уведомяват веднага класния ръководител;
9. да уведомява класния ръководител своевременно при промяна на местоживеенето, адреса и телефона;
10. да се осведомяват редовно за успеха и поведението на своите деца чрез електронния дневник и да поддържат постоянна комуникация с преподавателите.
11. да осигуряват на децата си лични предпазни средства във връзка със спазването на правилата за учене в обстановка на Ковид 19
12.да следи за здравословното състояние на детето и при симптоми – кашлица, температура и др. да търси съдействие от личен лекар, ученикът да не идва в училище, а това да става след пълното му оздравяване след представяне на медицинска бележка
(2) Родителите на деца, които са записани в самостоятелна форма на обучение са длъжни да гарантират постигането на целите, да осигурят необходимите условия за обучение, познавателни книжки, учебници и учебни помагала, както и да прилагат по свой избор методики и подходи, съобразени с възрастта, индивидуалните потребности и интересите на детето.
Чл. 75. Материалните щети, нанесени от учениците се възстановяват от техните родители. При невъзможност за финансово обезпечаване, щетата може да бъде възмездена чрез доброволен труд в полза на училището;
Чл. 76. Родителите, са длъжни да проявяват уважение към училището и работещите в него, да зачитат правилата, нормите и традициите му, както и да съдействат за укрепване на авторитета на институцията пред децата си и пред обществеността.
Чл. 77. Родителите/настойниците на учениците от I до IV клас придружават или осигуряват придружител на децата си от дома до училище, които ги поемат от учител. Когато ученика пътува с училищен автобус го придружават до качването му в автобуса.    В случай, че детето се придвижва само, родителя (настойника) декларира писмено това в началото на учебната година.

Раздел VІ   УЧИТЕЛИ И ДРУГИ ПЕДАГОГИЧЕСКИ СПЕЦИАЛИСТИ 

Чл.78. (1) Учителите, директорите които изпълняват норма преподавателска работа, са педагогически специалисти. 
(2) Педагогически специалисти са и ръководителите на направление "Информационни и комуникационни технологии", учители на ЦДО.
(3) Педагогически специалисти са лица, които изпълняват функции: 
1. свързани с обучението, възпитанието и със социализацията, както и с подкрепата за личностно развитие на учениците в училище. 
2. по управлението на институциите по т. 1. 
Чл. 79. (1) Необходимите компетентности като съвкупност от знания, умения и отношения по нива на кариерното развитие за всеки вид педагогически специалист се определят в професионален профил. 
(2) Професионалният профил и постигнатите резултати в обучението на учениците им са основа за определяне на приоритети за професионално усъвършенстване, както и за подпомагане на самооценката и за атестирането на педагогическите специалисти. 
Чл.80. (1) Длъжностите на педагогическите специалисти се заемат от български граждани, придобили висше образование в съответното на длъжността професионално направление съгласно Класификатора на областите на висше образование и професионалните направления и професионална квалификация, необходима за изпълнението на съответната длъжност. 
(2) За заемане на длъжността "директор" на училище е необходим не по-малко от 5 години учителски стаж. 
(3) Длъжностите на педагогическите специалисти може да се заемат и от: 
1. граждани на други държави членки; 
2. чужди граждани, ако са предложени по междудържавни спогодби; 
3. продължително пребиваващи в страната чужди граждани - със съгласие на началника на съответното регионално управление на образованието; 
4. дългосрочно и постоянно пребиваващи в страната чужди граждани. 
(5) Учителска или възпитателска длъжност се заема от лица с висше образование по специалност от професионално направление съгласно Класификатора на областите на висше образование и професионалните направления и професионална квалификация "учител". 
(6) Професионалната квалификация "учител" се придобива в системата на висшето образование: 
1. едновременно с обучението за придобиване на висше образование на образователно-квалификационна степен и съответната й професионална квалификация и се удостоверява с дипломата за висше образование; 
2. след дипломирането - чрез обучение и полагане на държавен изпит и се удостоверява със свидетелство.  
(7) Държавните изисквания за придобиване на професионалната квалификация "учител" се определят с наредба на Министерския съвет. 
(8) Учителска длъжност по учебен предмет или модул от професионалната подготовка, за който няма съответно професионално направление в Класификатора на областите на висше образование и професионалните направления, може да се заема и от лица без висше образование и без професионална квалификация "учител", ако те са придобили съответната професионална квалификация при условията и по реда на Закона за професионалното образование и обучение. 
(9) Учителска длъжност по учебен предмет Чужд език, с изключение на английски, испански, италиански, немски, руски и френски език, може да се заема и от лица със завършено висше образование по съответната специалност и без професионална квалификация "учител". 
(10) В случаите, когато учителска длъжност се заема от лица без професионална квалификация "учител", училището изготвя и реализира план за придобиване на педагогически компетентности от съответното лице. 
Чл. 81. (1) Не може да заема длъжност на педагогически специалист лице, което: 
1. е осъждано за умишлено престъпление от общ характер независимо от реабилитацията; 
2. е лишено от право да упражнява професията; 
3. страда от заболявания и отклонения, които застрашават живота и здравето на децата и учениците, определени с наредба, издадена от министъра на здравеопазването съгласувано с министъра на образованието и науката. 
(2) Разпоредбата на ал. 1, т. 1 не се прилага за лицата, осъдени по наказателни дела, посочени в чл. 1 от Закона за политическа и гражданска реабилитация на репресирани лица.  
(3) При възникване на обстоятелство по ал. 1 трудовото правоотношение с педагогическия специалист се прекратява при условията и по реда на Кодекса на труда. 
(4) Разпоредбите на ал. 1, 2 и 3 се прилагат и за заемането на всички останали длъжности в училище. 
Чл.82. Трудовите договори с педагогическите специалисти се сключват и прекратяват от директора на училището . 
Чл.83. (1) Началникът на регионалното управление на образованието сключва и прекратява трудовите договори с директорите на ОбУ “Христо Ботев“. 

Права и задължения 

Чл. 84. (1) Педагогическите специалисти имат следните права: 
1. да бъдат зачитани правата и достойнството им; 
2. да определят методите и средствата за провеждане на образователния процес съобразно принципите и целите, определени в този закон; 
3. да участват във формирането на политиките за развитие на училището; 
4. да получават професионална подкрепа в процеса на изпълнение на служебните си задължения; 
5. да повишават квалификацията си; 
6. да бъдат поощрявани и награждавани. 
7. да оценяват и избират учебниците и учебните помагала, по учебния предмет или модул, по който преподават, съгласно процедурата в Наредба№ 6 за познавателните книжки, учебниците и учебните помагала: 
8. Учителите, учителите в ЦОУД работещи с ученици със СОП получават възнаграждение, за действително отработено време през периода на учебните занятия.
9. При изпълнение на служебните си задължения педагогическите специалисти от ОбУ “Христо Ботев“ имат право на представително облекло за всяка календарна година при условия и по ред, определени с наредба, издадена от министъра на образованието и науката съгласувано с министъра на финансите. Средствата за представителното облекло се осигуряват от бюджета на училището. 

Чл. 85. (1) Длъжността „учител“ включва следните функции:  
1. планиране на образователния процес при отчитане на възрастовите, индивидуалните особености и специални образователни потребности на децата и учениците, както и на възможностите за развитието им; 
2. организиране и провеждане на образователния процес, използване на ефективни методи на обучение, на информационните и комуникационни технологии, създаване и поддържане на стимулираща и подкрепяща образователна среда и позитивна дисциплина, които насърчават развитието на децата или на учениците, на коректни взаимоотношения, конструктивно общуване и сътрудничество както между учител и децата/учениците, така и между самите деца/ученици; 
3. оценяване напредъка на децата или на учениците и на степента на усвояване на предвидените компетентности, насърчаване на постиженията или оказване на необходимата подкрепа и съдействие за пълноценното им интегриране в образователната и социалната среда, съобразно специфичните им потребности; 
4. сътрудничество и екипна работа с други педагогическите специалисти и взаимодействие с други институции и организации за осъществяване на подкрепа за личностно развитие на децата или на учениците; 
5. контролиране и отчитане участието на децата или на учениците в образователния процес и своевременно информиране на родителите за допуснати отсъствия и възникнало проблемно поведение с цел набелязване на мерки за преодоляване; 
6. отговорност за живота и здравето на децата и учениците, с които работят както по време на образователния процес в педагогическа ситуация или в учебен час, така и по време на организираните от тях допълнителни дейности или занимания по интереси; 
10. участие в провеждането на национално външно оценяване, държавни зрелостни изпити и държавни изпити за придобиване на професионална квалификация – по теория и практика на професията като квестори, оценители, консултанти и други; 
11. участие в оценяването и избор на подходящи познавателни книжки или учебни помагала, на учебник или на учебен комплект по преподавания учебен предмет, отчитайки спецификата на групата или класа. 
Чл.83 (1) Всеки учител оценява пригодността на проектите за прилагане в училище и поставя оценка, която може да е "Приложим" или "Неприложим". 
(2) Учителят извършва оценяването професионално, обективно и безпристрастно. 

Чл.86 (1) Педагогическите специалисти имат следните задължения: 
1. да осъществяват обща и допълнителна подкрепа за личностното развитие на учениците в съответствие с държавните образователни стандарти;
2. да опазват живота и здравето на учениците по време на образователния процес и на други дейности, организирани от институцията;
3. да зачитат правата и достойнството на учениците и другите участници в предучилищното и училищното образование и да сътрудничат и партнират със заинтересованите страни;
4. да поддържат и повишават квалификацията си съобразно политиките за организационно развитие на ОбУ “Христо Ботев“ и специфичните потребности на учениците, с които работят с цел подобряване качеството на образованието им;
5. планиране, организиране и провеждане на образователния процес, базиран върху придобиване на ключови компетентности от учениците;
6. прилагане на ефективни образователни методи и подходи в образователния процес, съобразени с индивидуалните потребности на учениците;
7. оценяване напредъка на учениците за придобиване на ключови компетентности ;
8. ефективно използване на дигиталните технологии, работа с електронен дневник и електронни платформи;
9. участие в провеждането на НВО;
10. подготовка на изпитни материали за оценяване на знанията и уменията на учениците по съответния учебен предмет;
11. кариерно консултиране и ориентиране на учениците;
12. участие в професионална мобилност и професионални общности;
13. разработване и изпълнение на проекти и програми;
14. опазване на живота и здравето на учениците, включително и по време на организираните допълнителни дейности или занимания по интереси;
15. провеждане на консултации с ученици и родители;
16. системна работа по създаване на училищна култура, основана на толерантност, взаимопомощ и сътрудничество между учениците;
17. водене и съхранение в указаните в заповед на директора срокове на училищната документация;
18. да не ползват мобилно устройство по време на учебен час;
19. да не пушат, да не внасят и да не употребяват алкохол в училището , както и извън него при провеждане на училищни мероприятия и дейности с участие на ученици;
20. да се явяват на работа в облекло и вид, които съответстват на положението им на учители и на добрите нрави;
21. да отговарят за достоверността на информацията, която вписват в училищната документация;
22. да не внасят в училището оръжие, както и други предмети, които са източник на повишена опасност;
23. да информират родител/настойник за спазване на училищната дисциплина, за успеха му, развитието на ученика, за уменията му за общуване и адаптиране към училищната среда, да си насочват към възможности за допълнителна работа като зачита правото на родител/настойник той да взема крайното решение;
24. При необходимост от психологическа подкрепа за ученик при възникнал проблем, педагогическият специалист подава в деловодството заявка за провеждане на консултация с психолог по чл.48 ал.1 от Наредбата за приобщавашото образование;
25. Незабавно уведомява дирекция „Социално подпомагане“, Държавната агенция за закрила на детето или Министерството на вътрешните работи при наличие на информация за дете нуждаещо се от закрила, както и в случаите, в които информацията е получена във връзка с упражняваната професия, дори и ако е обвързана с професионална тайна. (чл. 7, ал. 1 и ал. 2 от Закона за закрила на детето);
26.  Съдейства на компетентните органи за установяване на нарушения по чл. 347 от Закона за предучилищното и училищното образование;
27. При превключване в обучение в електронна среда се следват Правилата за работа в условията на Ковид 19 на училището.

Чл..87 Освен в случаите, определени в този закон, педагогически специалист не може да извършва срещу заплащане обучение или подкрепа по смисъла на чл. 178, ал. 1, т. 2 - 7 и 14 и чл. 187, ал. 1, т. 2 и 4 от ЗПУО на деца и ученици, с които работи в училището, ако това заплащане е от името и за сметка на децата и учениците, включително със средства от училищното настоятелство. 
Чл. 88 Педагогически специалист няма право да участва при изготвяне и оценяване на изпитни материали и да извършва проверка и оценка на изпитни работи, ако е подготвял ученици за явяването им на съответния изпит срещу заплащане, ако това заплащане е от името и за сметка на учениците. 
Чл.89  В едномесечен срок от началото на всяка учебна година педагогическият специалист подава пред работодателя си писмена декларация относно обстоятелството дали срещу заплащане от името и за сметка на децата и учениците през предходната учебна година е извършвал обучение или подкрепа по смисъла чл. 178, ал. 1, т. 2 - 7 и 14 и чл. 187, ал. 1, т. 2 и 4от ЗПУО на деца и ученици и че това не са били деца и ученици, с които педагогическият специалист е работил в детската градина или училището в същия период. 
Чл.90  Педагогическите специалисти участват съвместно с институциите по обхващане и включване в образователната система на деца и ученици в задължителна предучилищна и училищна възраст. Постановление № 100 /08.06.2018г. на МС във връзка с функциониране на Механизма за съвместна работа на институциите по обхващане и включване в образователната система на деца и ученици в задължителна предучилищна и училищна възраст./
 
Раздел VІІ ПОВИШАВАНЕ КВАЛИФИКАЦИЯТА НА УЧИТЕЛИТЕ, ДИРЕКТОРИТЕ И ДРУГИТЕ ПЕДАГОГИЧЕСКИ СПЕЦИАЛИСТИ 
Чл.91. (1) Повишаването на квалификацията е непрекъснат процес на усъвършенстване и обогатяване компетентностите на педагогическите специалисти за ефективно изпълнение на изискванията на изпълняваната работа и за кариерно развитие. 
(2) Планирането, координирането, управлението и контролът на дейностите за повишаване квалификацията на педагогическите специалисти от ОбУ “Христо Ботев“ се осъществяват на училищно ниво. 
(3) Педагогическите специалисти са длъжни ежегодно да повишават квалификацията си с цел подобряване качеството на работата им и повишаване резултатите и качеството на подготовка на учениците.  
(4) Директорът на училището е длъжен да осигурява необходимите условия за повишаване квалификацията на педагогическите специалисти. 
Чл.92. (1) Повишаването на квалификацията на педагогическите специалисти се извършва от специализирани обслужващи звена, от висши училища и научни организации. Повишаването на квалификацията на педагогическите специалисти се извършва и от обучителни организации, чиито програми за обучение са одобрени при условията и по реда на тази глава. 
(2) Повишаването на квалификацията на педагогическите специалисти по ал. 1 се измерва чрез система от квалификационни кредити и се удостоверява с документ. Системата от квалификационни кредити се определя с държавния образователен стандарт за статута и професионалното развитие на учителите, директорите и другите педагогически специалисти. 
(3) Педагогическите специалисти са длъжни да повишават квалификацията си по програми на организациите по ал. 1 в не по-малко от 48 академични часа за всеки период на атестиране. 
(4) Държавата създава условия за повишаване квалификацията на педагогическите специалисти по ал. 3. 
(5) Повишаването на квалификацията, извършена от организации извън ал. 1, се признава чрез квалификационни кредити от началника на съответното регионално управление на образованието след заявление на педагогическия специалист при условия и по ред, определени с държавния образователен стандарт за статута и развитието на учителите, директорите и другите педагогически специалисти. 
Чл.93. (1) Повишаването на квалификацията на педагогическите специалисти може да се организира и от училището чрез обмяна на добри практики в различни форми, както и по международни и национални програми. Вътрешно институционалната квалификация се измерва в академични часове и за нея не се присъждат квалификационни кредити. 
(2) Училището е длъжно да осигурява условия за повишаване на квалификацията по ал. 1 в не по-малко от 16 академични часа годишно за всеки педагогически специалист. 
Чл.94. (1) Повишаването на квалификацията се осъществява по програми и във форми по избор на педагогическия специалист в съответствие с професионалния профил на изпълняваната длъжност, с професионалното развитие на педагогическия специалист, с резултата и препоръките от атестацията му, както и с националната, регионалната, общинската и училищната политика. 
(2) Повишаването на квалификацията на конкретния педагогически специалист е насочено и към напредъка на децата и учениците, както и към подобряване на образователните им резултати.  
Чл.95. (1) Въз основа на достигнатото равнище на квалификация педагогическите специалисти може да придобиват професионално-квалификационни степени. 
(2) По-високото равнище на квалификация е основа за придобиване на по-висока професионално-квалификационна степен. 
(3) Професионално-квалификационните степени се присъждат от висши училища, които провеждат обучение за придобиване на професионална квалификация "учител" и имат програмни акредитации за провеждане на обучение за придобиване на образователно-квалификационна степен "магистър" по специалност от професионално направление съгласно Класификатора на областите на висше образование и професионалните направления и за придобиване на образователна и научна степен "доктор" по докторска програма, съответстваща на учебен предмет от училищната подготовка. 
(4) Професионално-квалификационните степени и условията и редът за придобиването им се определят с държавния образователен стандарт за статута и професионалното развитие на педагогическите специалисти. 
Чл.96. (1) Постигнатите компетентности се отразяват в професионално портфолио на педагогическия специалист. Професионалното портфолио се съставя от педагогическия специалист и включва разработени материали, които доказват активното му участие в реализирането на политиката на училището, професионалните му изяви, професионалното му усъвършенстване и кариерното му израстване, както и постигнатите резултати с децата и учениците. 
(2) Професионалното портфолио подпомага атестирането и самооценяването на педагогическия специалист. 
(3) Целите, функциите и съдържанието на професионалното портфолио се определят с държавния образователен стандарт за статута и професионалното развитие на учителите, директорите и другите педагогически специалисти. 

Раздел VIIІ КАРИЕРНО РАЗВИТИЕ НА ПЕДАГОГИЧЕСКИТЕ СПЕЦИАЛИСТИ 

Чл.97. (1) Кариерното развитие е процес на усъвършенстване на компетентности при последователно заемане на учителски или възпитателски длъжности или при придобиване на степени с цел повишаване качеството и ефективността на образованието. 
(2) Учителските длъжности са: 
1. учител; 
2. старши учител; 
3. главен учител;  
	 (3) По-големият брой квалификационни кредити и по-високата професионално-квалификационна степен са основание за по-бързо кариерно развитие на педагогическите специалисти, независимо от учителския стаж. 
(4) Условията и редът за заемане на учителските длъжности по ал. 2 и за по-бързото кариерно развитие на педагогическите специалисти се определят с държавния образователен стандарт за статута и развитието на учителите, директорите и другите педагогически специалисти. 
Чл.98. (1) Атестирането е процес на оценяване на съответствието на дейността на учителите, директорите и другите педагогически специалисти с професионалния им профил, с изискванията за изпълнение на длъжността, както и със стратегията за развитие на училището, а за директорите - и на управленската им компетентност. 
(2) Атестирането на учителите, директорите и другите педагогически специалисти се извършва на всеки 4 години от атестационна комисия, определена от работодателя, съгласувано с педагогическия съвет, като в нейния състав задължително се включват: 
1. представители на работодателя, на финансиращия орган в случаите, когато той е различен от работодателя, на педагогическия съвет, на регионалното управление на образованието, както и родител от обществения съвет - при атестиране на директорите; 
2. представители на работодателя, на регионалното управление на образованието и на педагогическия съвет - при атестиране на учителите и другите педагогически специалисти. 
(3) В състава на комисията може да се включват и други членове, определени в държавния образователен стандарт за статута и професионалното развитие на учителите, директорите и другите педагогически специалисти. 
(4) Редът за назначаване на комисията по ал. 2, скалата на оценяване, критериите и процедурата за атестиране се определят в държавния образователен  стандарт за статута и професионалното развитие на учителите, директорите и другите педагогически специалисти. 
(5) Оценката от атестирането освен за кариерното развитие може да служи и за насочване за повишаване на квалификацията и поощряване на атестирания педагогически специалист. 
(6) При получена най-ниска оценка от атестирането работодателят заедно с атестационната комисия: 
1. правят анализ на причините, довели до ниската оценка; 
2. изработват план за методическо и организационно подпомагане на получилия ниска оценка учител, директор или друг педагогически специалист; 
3. определят наставник или наставници, които да осъществят методическа и организационна подкрепа; 
4. представят в регионалното управление на образованието в едномесечен срок от провеждането на атестирането документите по т. 1, 2 и 3 за осигуряване на методическа подкрепа. 
(7) В случаите по ал. 6 повторно атестиране на лицето се извършва една година след предприемане на мерките по ал. 6, т. 1, 2 и 3. 
(8) Ако при атестирането по ал. 7 отново е получена най-ниска оценка, лицето се освобождава от длъжност при условията на чл. 328, ал. 1, т. 5 от Кодекса на труда. 
(9) При получена оценка от атестирането с една степен по-висока от най-ниската се прилагат мерките по ал. 6, т. 1, 2 и 3. 

Раздел IХ КЛАСНИ РЪКОВОДИТЕЛИ 
Чл. 99. Класните ръководители се определят със заповед на директора в началото на учебната година.

Чл.100. (1) Класният ръководител е длъжен: 
1. Да осигурява изпълнението на решенията на ПС и нарежданията на директора, които се отнасят до поверената му паралелка. 
2. Да запознава учениците от поверената му паралелка с вътрешните нормативни актове - правилника за устройството и дейността на училището, инструктажи, заповедите на директора и др. 
3. Да се осъществява образователно-възпитателната дейност, ориентирана към интереса и към мотивацията на детето и на ученика, към възрастовите и социалните промени в живота му, както и към способността му да прилага усвоените компетентности на практика; 
5. Да отчита индивидуалните потребности и различия на учениците в конкретната си работа с тях. 
6. Да следи за редовното посещение на учебните часове на учениците от паралелката. 
7. Да провежда най-малко 2 срещи с родителите на учебен срок, като на първата родителска среща в началото на учебната година запознава родителите с Правилника за дейността на училището, учебния план на класа.
8. Задължително да уведомява родителите след направени 10, 15, 25 или повече отсъствия от страна на ученика, както и когато спрямо него ще започне процедура за налагане на санкция или други мерки по този правилник. Ежедневно да получава информация за отсъствието на ученик по телефона или посещение в дома на ученика.
9. Да проследява допуснатите отсъствия на учениците си в електронния дневник.
10. Да води в електронния дневник училищната документация на паралелката, съгласно изискванията в Наредба 8/11.08.2016 г. за информация и документите за системата на предучилищното и училищно образование като отразява в него: срещи с родители; график на контролните и класните работи; резултати от обучението; наложени и отменени наказания, индивидуална работа, обща подкрепа за личностно развитие; следи за попълването на темите на преподадения материал от учителите, вписване на отсъствията.
11. Да изисква ученическа лична карта – оформена със снимка, адрес, подпис на родител/ настойник; 
12. Заедно с директора оформя следните документи:
· Удостоверение за завършен клас от начален етап;
· Удостоверение за завършен 2 и 3 клас;
· Удостоверение за завършен начален етап;
· Удостоверение за преместване;
· Удостоверение за завършено основно образование;
· Удостоверение за завършен първи гимназиален етап.
· Дубликати на документи
13. Да съхранява медицинските бележки, копия от уведомителните писма и други оправдателни документи и носи отговорност за това. Единствено класният ръководител има право да извинява отсъствията на учениците в електронния дневник на класа. Само при срещане на трудност може да го направи заедно с администратора през неговия профил.
14. На 3-то число от всеки месец да е приключил с отсъствията за предходния месец, с цел спиране на детските добавки от Дирекция „Социално подпомагане”, като е уведомил писмено или по телефона родителите им.
15.Уведомява писмено директора за допуснати неизвинени отсъствия от ученик и предлага да му се наложи санкция по  чл. 60, ал.1.
16. Да планира, организира и провежда дейности с учениците и родителите им  целящи изграждане на ученически колектив. 
17. Да реализира постоянна връзка с родители и социалната система. Организира изпълнението на решенията на Педагогическия съвет. Училищното настоятелство, ученическия съвет /парламент/ и училищното ръководство. 
18. Да запознава родителите с Правилника за дейността на училището, учебните планове и нормативните актове със задължителен характер срещу подпис; 
19. Да провежда начален и периодичен инструктаж (след всяка ваканция) и го регистрира според изискванията. 
20. Да организира застраховането на учениците. 
21. Да осигурява организирането, провеждането и контрола на дежурство в класната стая 
22. Провежда, подходяща за възрастта възпитателна работа и подходящи здравно- профилактични беседи;
23. Участва с класа, на който е класен ръководител в училищни тържества и други училищни прояви;
24. Следи за спазване на правилата за работа в условията на Ковид -19;
25. При възникнала конфликтна ситуация – предприема мерки за разрешаване на конфликти по плана от Стратегията на училището: 
    А. Между ученици: 
· Търси подходящи методи и средства за нейното затихване до минимум. 
· При особено тежки ситуации писмено уведомява ръководството на училището. 
    Б. Между ученици и учител: Запознава училищното ръководство 
Чл.101. Класните ръководители, имат следните допълнителни задължения:
1. да диагностицира, анализира и оценява рисковите фактори върху учениците от паралелката и отделния ученик и да предприема превантивни и корективни мерки за справяне с тях, организира адекватни възпитателни дейности;
2. да консултира родителите за възможностите и формите за допълнителна работа с ученика с оглед максимално развитие на заложбите му, както и за възможностите за оказване на педагогическа и психологическа подкрепа от специалист, когато това се налага в допълнителен час по график утвърден от директор;
3. Да предлага налагане на санкции:
· На ученици, които не изпълняват задълженията, определени в ЗПУО, в нормативните актове по неговото прилагане и в правилника за дейността на училището, след изчерпване на останалите механизми за въздействие върху вътрешната мотивация и за преодоляване на проблемното поведение на учениците.
· На ученик, който възпрепятства провеждането на учебния процес и учителят го е отстранил до края на учебния час след като е проведена обща подкрепа и няма резултат.
· На ученик, който се яви в училище с облекло или във вид, които са в нарушение на правилника за дейността на училището, както и когато състоянието му не позволява да участва в учебния процес и той е отстранен от училище до отпадане на основанието за отстраняването му.
4. При налагане на санкция:
· Веднага след приключването на учебния час, в който ученика е отстранен уведомява родителите и се предприемат дейности за мотивация и за преодоляване на проблемното поведение;
· За ученика с наложена санкция се осигуряват и дейности за превенция и преодоляване на проблемно поведение.
· Спазва изцяло процедурата по налагане на санкции, заложена в ЗПУО.

Чл. 102. Класният ръководител има право: 
1. Да предлага за награди и наказания учениците от поверената му паралелка. 
2. Да разрешава на учениците от паралелката да отсъстват от училище по уважителни причини до 3 дни за учебната година. 
3. Да изисква информация от учителите и училищното ръководство по въпроси, отнасящи се до учебно-възпитателната работа в паралелката. 
4. Да поддържа постоянна връзка с родителите, като ги уведомява за развитието на ученика. 

Раздел X ДЕЖУРНИ УЧИТЕЛИ 

Чл.103. (1) Дежурството се извършва по график изготвен и утвърден от директора. 
(2)  Промени в графика на дежурство се правят само с разрешение на директора, а ако той отсъства от неговия заместник.
(3) Престоят на дежурните учители в училището е задължителен за деня, независимо от часовото натоварване.
Чл.104. Дежурните учители  (отговарящи за дисциплината по време на междучасия) са длъжни: 
1. Да идват на училище 30 минути преди започване на учебните занимания. 
2. Да оказват съдействие на портиера в училище, като осигуряват пропускателния режим и приемат учениците, като изискват приличен вид .
3. Да следят за опазване на хигиената и реда в коридорите и класните стаи на етажа, за които отговарят, и уведомяват училищното ръководство за нередности или похабяване на училищното имущество. 
4. Да докладват за неподходящо поведение на ученици на класните им ръководители, а за възникнали проблеми на директора и да получават съдействие при необходимост.
5. Да извеждат учениците през голямото междучасие до биене на първия звънец. 
6. Да изпращат учениците на автобусите.
7. Други задължения, произтичащи от характера на изпълняваната дейност. 

Раздел XI.
 ЕДИННИ ПРАВИЛА И ПРОЦЕДУРИ ЗА ЗАДЪЛЖЕНИЯТА НА ВСИЧКИ СЛУЖИТЕЛИ ЗА ПРЕДОТВРАТЯВАНЕ И ДЕЙСТВИЕ В СЛУЧАЙ НА ТОРМОЗ И НАСИЛИЕ 

Чл. 105. (1) Настоящите правила за действие в случаи на тормоз в училище са изготвени от Координационния съвет за противодействие на тормоза в училище, приети са от Педагогическия съвет и имат за цел прилагането на цялостен училищен подход, полагане на координирани и последователни усилия за предотвратяване на насилието и тормоза и създаване на по-сигурна училищна среда. 
Чл. 106. Задължения на служителите: 
(1) Училищен координационен съвет 
1. Планира, проследява и координира дейностите за справяне с тормоза на ниво училище. 
2. Обобщава предложенията на класовете и изготвя общоучилищни ценности, правила и последици. 
3. Обсъжда и приема процедурите за докладване, регистриране и проследяване на случаите на тормоз. 
4. Прави мотивирани предложения до директора с цел подобряване на работата. 
5. Подпомага класните ръководители с материали или консултации със специалисти, съдейства за организиране на периодични обучения на учителите по темата за насилието. 
(2) Училищен психолог 
1. Член е на Координационния съвет за противодействие на тормоза в училище; 
2. Съдейства на класните ръководители при извършване на оценката на тормоза в училище; 
3. Отговаря за воденето и съхранението на Дневник за случаи на насилие и тормоз и управление на информацията и съпътстващата документация; 
4. Участва в екипите за работа по случай и разработва програми за работа с деца в риск. 
5. Повишава квалификацията си за работа с програми за превенция и справяне с насилието и тормоза. 
(3) Класни ръководители 
1. В началото на годината провеждат занятия в часа на класа, посветени на тормоза и насилието. 
2. С помощта на учениците приемат ценности, правила и последици при прояви на насилие. 
3. Постерите с приетите ценности, правила и последици се поставят на видно място в класната стая. 
4. Запознават учениците с процедурата за съобщаване на случаи на тормоз. 
5. Реагират при всеки опит за насилие над ученик в клас, съгласно утвърдените процедури и приетите правила и последици. 
6. За всеки инцидент или проява на насилие попълват бланка, която предават на педагогическия съветник. 
7. Участват в работата на екипа, сформиран по конкретен случай на ученик от класа им. 
8. Провеждат периодично превантивни занятия по проблемите на тормоза, като 
9. могат да привличат различни специалисти, напр. от отдел „Закрила на детето“, МКБППМН и др. 
10. Класните ръководители дават информация на учениците за функционирането на национална телефонна линия за деца - 11 61 11, на която децата могат да подадат сигнал за действия и влияния, нарушаващи правата им. 
11. Информират родителите за дейностите по механизма, както и за приетите правила и процедури. 
12. Съдействат за включването им в дейностите на ниво училище. 
13. Повишават квалификацията си за работа с програми за превенция и справяне с насилието и тормоза. 
14. Провеждат тематични родителски срещи. 
15. Партнират си с родителите за съдействие по превенция и интервенция на насилието и тормоза. 
(4) Учители, които не са класни ръководители
1. Включват темата за насилието в учебни единици, при които това е възможно. 
2. Поощряват и развиват съвместното учене, както и поведение на сътрудничество и взаимопомощ. 
3. Познават и използват установената система за информиране и съобщаване за случаи на тормоз над ученици. 
4. Познават правилата и последствията на класа, прилагат ги и изискват от учениците да ги прилагат. 
5. Повишават квалификацията си за работа с програми за превенция и справяне с насилието и тормоза. 
(5) Дежурни учители 
1. Спазват стриктно утвърдения от директора график за дежурство, следейки рисковите зони, в които е възможна появата на насилие и тормоз. 
2. Реагират според утвърдените процедури в ситуации на насилие по време на дежурството им. 
3. Оказват съдействие на колеги при установени от тях нарушения на ученици и докладват на училищното ръководство. 
(6) Непедагогически персонал 
1. Полагат грижи за предотвратяване на насилнически действия, на които станат свидетели. 
2. Познават основните принципи на действие и ги прилагат – правила, последствия, протокол за реагиране на насилие. 
3. Не допускат прояви на насилие и съобщават за тях на класен ръководител, заместник-директор, директор. 

Чл. 107. Процедура за информиране и съобщаване на случаи. 
1. Ученик, който е жертва на тормоз, уведомява класния ръководител или учител, който съответно уведомява психолога по утвърдената процедура. 
2. Ученик, упражнил тормоз, бива изслушван от училищния психолог за изясняване на случая. След установяване на случай на тормоз, психолога и класния ръководител запознават родителя му със случая и извършителят на деянието и попълва Протокол, който родителят подписва. 
3. Ученици, свидетели на тормоза, биват изслушвани от психолога и класния ръководител за изясняване на случая. 
4. Всеки класен ръководител може да договори с учениците си от класа форми и начини за съобщаване на случаи на тормоз в класа. 
5. Всеки учител и служител, наблюдавал ситуация на насилие между деца, е длъжен да информира психолога, който извършва кризисна интервенция. Сигналът се подава писмено по утвърдена бланка. При случаи от второ и трето ниво се сезира УКС. 
Чл. 108. Процедури за регистриране, докладване и разглеждане на случаи на насилие и тормоз сред учениците.
Задължение на всеки учител е да се намеси, за да прекрати ситуация на тормоз, на която е станал свидетел.
(1) Водене на Дневник за случаи на насилие и тормоз и управление на информацията 
1. Дневникът има за цел да подпомогне анализа и планирането на цялостната политика за превенция и интервенция на насилието и тормоза в училище. 
2. В дневника се документират ситуациите, съответстващи на второ и трето ниво от Класификацията на нивата и формите на тормоз и предприемане на съответните действия, които изискват намесата на Координационния съвет. 
3. Всяка описана в дневника ситуация, съдържа следната информация: дата; група/клас, участници, вид насилие и ниво, какво е предприето като действия (намеса, превенция), подпис на служителя. 
4. Координационният съвет извършва анализ и оценка на риска от продължаване на насилието и тормоза. От анализа се дава становище за индивидуална работа по случай с ученик, който се намира в ситуация на риск по ЗЗД и ЗПУО, предлага мерки и конкретни интервенции. 
5. Координационният съвет дава становище и насочва ученика към допълнителна подкрепа за личностно развитие на дете в риск. 
6. Дневникът за описване на ситуации на тормоз и съпътстващата документация по случаите се съхранява при педагогическия съветник или, по изключение, при друг член на координационния съвет, определен от директора. 
7. Дневникът се въвежда в началото на всяка учебна година. 

(2) Действия в случайна инцидент, който поставя в риск или уврежда живота и/или здравето на ученик 
Учителят или служителят действат в следната последователност: 
1. Извежда пострадалия ученик от опасната зона и оказва долекарска помощ. 
2. Уведомява медицинското лице в училището. 
3. При непосредствена опасност за живота на пострадалия ученик се обажда на телефон 112. 
4. Уведомява веднага училищното ръководство и педагогическия съветник. 
5. Педагогическият съветник информира класния ръководител, който от своя страна уведомява родителите/настойниците на детето. 

(3) Действия при установяване, че ученик е жертва на насилие или е в риск от такова 
1. Всеки служител на ОбУ "Христо Ботев", на когото стане известно, че ученик е в риск се нуждае от закрила, следва незабавно да уведоми класния ръководител, който от своя страна уведомява педагогическия съветник или Училищния координационен съвет или училищното ръководство и родителите/ настойниците на детето; 
2. След проверка на случая се свиква Училищния координационен съвет, който информира директорът за случая и при нужда подава сигнал до Отдел „Закрила на детето”. 
3. Училищният координационен съвет изготвя индивидуална работна програма с ясно разписани функции дейности на екип от педагогически съветник, класен ръководител и родител 

(4) Действия при установяване на упражнен тормоз между ученици 
1. В случай на тормоз класният ръководител или дежурният учител описва ситуацията писмено 
2. Ситуацията се регистрира в Дневник за случаи на насилие и тормоз и управление на информацията 
3. Ученикът, жертва на тормоз, описва ситуацията в присъствието на родител 
4. За изясняване на случая ученикът, упражнил тормоз, описва ситуацията в присъствието на родител 
5. Педагогическият съветник или класният ръководител на засегнатите ученици са длъжни да уведомят родителите за случая. 
6. След изслушване от страна на педагогическия съветник при нужда се свиква Училищния координационен съвет, който разглежда случая като изслушва страните. 
7. Училищният координационен съвет информира за случая директора на училището и при нужда уведомява МКБППМН, Полицията и отдел „Закрила на детето“; 
8. Училищният координационен съвет изготвя индивидуална работна програма с ясно разписани функции и дейности с цел намаляване на агресията между учениците. 

Чл. 109. ДЕЙСТВИЯ НА ПЕРСОНАЛА ПРИ КРИЗИСНИ СИТУАЦИИ : 
1. Служителят на учебното заведение, получил сигнал за дете в риск или жертва на насилие, уведомява директора на училището незабавно, след което подава сигнала до директора в писмена форма. 
2. В рамките на един час Директорът подава първоначална информация в РУ на МВР / ДПС; в отдел „Закрила на детето” към Дирекция „Социално подпомагане”, Регионално управление на образованието. 
3. При наличие на писмен или устен сигнал, УКС се събира в рамките на 24 часа и съставя индивидуален план за кризисна интервенция. 
4. При упражнено насилие от страна на външни за училището лица, информацията се дава веднага по същия установен ред за изясняване, регистриране, уведомяване замесените в случая страни, съгласно настоящите процедури правила. 
5. Предприемат се действията, които са регламентирани съгласно подписано споразумение за междуинституционално взаимодействие при сигнал за дете в риск, жертва на насилие или кризисна интервенция /Приложение 2 А, Приложение 2 Б/ 
6. Налични са имената и координаторите за връзка с отговорните служители и органите за закрила на детето. 
ВАЖНИ ВРЪЗКИ: 
Единен номер за спешни повиквания Тел. 112 
Национална телефонна линия за деца Тел. 11 6 1 11 
Гореща телефонна линия за пострадали от насилие - Фондация "Асоциация Анимус" Тел. + 359 800 18 676 
Държавна агенция за закрила на детето 
Тел. + 359 2 933 90 50 
Факс + 359 2 980 24 15 
E-mail: stopech@sacp.government.bg 
Дирекция "Социално подпомагане" - община Лесичово Тел: 03517 2428
Отдел „Закрила на детето” гр. Пазарджик, ул. „Екзарх Йосиф“ № 19
Тел: 034 445665, 034 444868
Имейл: dsp-pazardjik@asp.government.bg
МКБППМН община Лесичово – Тихомира Върбанова 

Чл. 110. Училището активно взаимодейства със служби, организации и специалисти по проблемите на децата и намира партньори в лицето на: Местната комисия за борба с противообществени прояви на малолетни и непълнолетни, Отдел „Закрила на детето“ и др. 
Чл. 111. За подкрепа и съдействие на семействата и децата във връзка с превенцията на насилието и тормоза и интервенцията при прояви на такива, училището насочва към подходящи здравни и социални услуги.
ГЛАВА ПЕТА - ЕЛЕКТРОНЕН ДНЕВНИК
Чл. 112. На основание чл.208 , ал.3 от ЗПУО от учебната 2018-2019 год. училището е изцяло на комуникационен режим чрез електронен дневник.
(1) Във връзка с това отпада необходимостта от ученическа книжка;
(2) Остава необходимостта от ученическа лична карта, като документ за легитимация на ученика съгласно чл.172, ал.1, т.7 от ЗПУО
Чл.113. Информацията за теми на преподадения материал, оценки, отсъствия, отзиви е ежедневна до края на работния ден.
Чл.114. Право да вписват информация за учениците имат:
(1) Учителите по съответните учебни предмети – теми на преподадения учебен материал, отсъствия, оценки, отзиви, консултации с родители и ученици;
(2) Класните ръководители- включително извиняване на отсъствията, обща и допълнителна подкрепа, консултации с родители и ученици.
Чл.115. Родителите, които имат регистрация в платформата получават информация за ученика от там, а тези, които нямат веднъж месечно ще получават информация на хартиен носител след предварително желание от тяхна страна.
Чл. 116. (1) Учителят лично вписва поставените от него оценки в електронния дневник.
(2) Сроковете за вписване на оценките в документацията по ал. 1 са:
1. в деня на изпитването - за текущите оценки от устните и от практическите  изпитвания;
2. до една седмица след провеждане на изпитването - за текущите оценки от писмените изпитвания;
3. в деня на оформянето им - за срочните и за годишните оценки.
Чл. 117. При невъзможност да влезе в профила си в електронния дневник учителят в присъствието на администратора от профила на администратора:
(1) вписва оценките от съответните изпитвания;
(2) вписва и/или извинява отсъствията на ученик.



ЧАСТ ВТОРА ОРГАНИЗАЦИЯ НА ДЕЙНОСТИТЕ

Глава І 
УЧИЛИЩНО ОБРАЗОВАНИЕ 

Чл.118. Училището осигурява училищно образование в основна степен. 
(1) Обучението за придобиване на основно образование се осъществява от I до VII клас включително в два етапа, както следва: 
1. начален - от I до IV клас включително, и 
2. прогимназиален - от V до VII клас включително. 
 (2) Обучението за придобиване на средно образование се осъществява от VIII-X клас, при което учениците завършват първи гимназиален етап.
(3) Според подготовката ОбУ „Христо Ботев“ осигурява общоучилищното образование, което  
 се осъществява в основната степен чрез обучение за придобиване на общообразователната и разширената подготовка и професионална подготовка, която се осъществява в първи гимназиален етап. 
(4) ОбУ „Христо Ботев“ осигурява професионално обучение с придобиване на първа степен на професионална квалификация  VIII-X клас.

ГЛАВА ІІ 
УЧИЛИЩНА ПОДГОТОВКА 

Чл. 119. (1) ОбУ „Христо Ботев“ осигурява общообразователна и професионална  подготовка. 
(2) Училищната подготовка се придобива чрез обучение по учебни предмети или модули 
Чл.120 (1) Право на училището е да се изучават и учебни предмети от областта на глобалното, гражданското, здравното и интеркултурното образование, предприемачеството, управлението на личните финанси и програмирането, защитата на родината, населението и околната среда, учебни предмети, които формират национално самочувствие, патриотичен дух и родолюбие, като разширяват и допълват съдържание, което присъства интегрирано в други учебни предмети 
(2) Учебните предмети по ал. 1 се изучават по учебни програми, утвърдени от директора на училището. Учебните програми определят и броя учебни часове за изучаването им. 
Общообразователната и професионална подготовка обхваща следните групи ключови компетентности: 
1. компетентности в областта на българския език; 
2. умения за общуване на чужди езици; 
3. математическа компетентност и основни компетентности в областта на природните науки и на технологиите; 
4. дигитална компетентност; 
5. умения за учене; 
6. социални и граждански компетентности;  
7. инициативност и предприемчивост; усвояване на компетентности и умения по професията
8. културна компетентност и умения за изразяване чрез  творчество; 
    9. умения за подкрепа на устойчивото развитие и за здравословен начин на живот и спорт. 
(3) Общообразователната и професионалната  подготовка се придобива чрез изучаването на общообразователни  и  предмети за професионална подготовка.
(4) Целите, съдържанието и характеристиките на изучаваните  учебни предмети по ал.2 се определят с държавния образователен стандарт за общообразователната и професионалната подготовка. 
Чл.121. (1) Въз основа на държавния образователен стандарт за общообразователната подготовка министърът на образованието и науката утвърждава учебни програми по всеки общообразователен учебен предмет за всеки клас, в които се конкретизират компетентностите на учениците като очаквани резултати от обучението. 
Чл.122. (1) За учениците, които се обучават по индивидуални учебни планове, се утвърждават индивидуални учебни програми въз основа на учебните програми по чл. 78 от ЗПУО. 
(2) Индивидуалните учебни програми се утвърждават от директора по предложение на екипа за подкрепа за личностно развитие. 
(3) Структурата, условията и редът за утвърждаване на индивидуалните учебни програми се определят с държавния образователен стандарт за приобщаващото образование. 
Чл.123 (1) /Чл. 80. (1)/ Общообразователната подготовка в основната степен на образование в ОбУ “Христо Ботев“ е еднаква за всички ученици и се придобива чрез изучаване на едни и същи общообразователни учебни предмети и с един и същ брой учебни часове за всеки от тях, определени с държавния образователен стандарт за учебния план. 
Чл.124. Разширената подготовка обхваща компетентности, които развиват и усъвършенстват отделни компетентности от общообразователната подготовка. 
(2) Разширената подготовка се придобива чрез изучаване на общообразователни  и подпомагащи професионалните компетентности учебни предмети, предвидени за изучаване в процеса на училищното образование.
Чл.125. (1) Учебните предмети, чрез които се придобива разширената подготовка в ОбУ“Христо Ботев“, се определят с училищния учебен план в зависимост от интересите на учениците за всеки клас и възможностите на училището. 
(2) Съдържанието на разширената подготовка по съответния учебен предмет за съответния клас в ОбУ “Христо Ботев“, се определя с учебни програми, утвърдени от директора на училището. 
Чл.126.(1) Допълнителната подготовка в ОбУ “Христо Ботев“ обхваща компетентности, отговарящи на интересите на учениците и подкрепящи развитието на заложбите им. 
(2) Учебните предмети, модулите и дейностите, чрез които се придобива допълнителната подготовка в училището, се предлагат от класните ръководители в зависимост от интересите на учениците и възможностите на училището и се определят с училищните учебни планове. 
(3) Съдържанието на допълнителната подготовка, се определя в учебни програми, утвърдени от директора на училището. 

ГЛАВА ІІІ    УЧЕБЕН ПЛАН
 
Чл.127. (1) Учебният план разпределя учебното време между учебните предмети или модули за придобиване на училищната подготовка. 
(2) Структурата на учебния план обхваща три раздела: 
1. раздел А - задължителни учебни часове; 
2. раздел Б - избираеми учебни часове; 
3. раздел В - факултативни учебни часове. 
(3) В задължителните учебни часове се осъществява обучение за придобиване на общообразователната подготовка; 
(4) В избираемите учебни часове се осъществява обучение за придобиване на разширената подготовка, профилираната/професионална подготовка 
Чл.128. ОбУ“Христо Ботев“ работи по рамкови учебни планове за 
· за общо образование за основната степен на образование; 
· за придобиване на първа степен на професионална квалификация;
чл.129 (1)  Извън часовете по в учебния план се включва за всеки клас, за всяка учебна седмица и по един учебен час за организиране и провеждане на спортни дейности, утвърдени от министъра на образованието и науката по предложение на министъра на младежта и спорта, както и по един учебен час на клас. 
(2) Часът на класа се използва за последователно развитие на класа, за патриотично възпитание и за изграждане на граждански компетентности, включително чрез ученическото самоуправление. 
Чл.130. (1)  ОбУ „Христо Ботев“ въз основа на съответния рамков или типов учебен план разработва училищен учебен план съобразно интересите на учениците и възможностите си. 
(2) Училищният учебен план съдържа седмичния брой часове по учебни предмети. 
(3) Училищният учебен план се утвърждава по паралелки за всяка учебна година освен в случаите, предвидени в държавния образователен стандарт за учебния план. 
(4) Училищният учебен план се приема от педагогическия съвет и се утвърждава със заповед на директора, като не може да се променя през учебната година. 
Чл.131. (1) Въз основа на училищния учебен план на ОбУ “Христо Ботев“ се разработва индивидуален учебен план за учениците в индивидуална форма на обучение, както и при необходимост за: 
1. учениците със специални образователни потребности, които се обучават в дневна форма 
   (2) Индивидуалният учебен план по ал. 1 се утвърждава със заповед на директора 
   (4) Индивидуалният учебен план се разработва за учебна година с изключение на случаите, предвидени в държавния образователен стандарт за учебния план. 
   (5) Индивидуалният учебен план може да определя разпределение на учебното време по един или по повече учебни предмети, което е различно от рамковия, типовия и училищния учебен план.  
  (6) Индивидуалният учебен план на учениците със специални образователни потребности може да съдържа само част от учебните предмети, определени в рамковия, типовия или в училищния учебен план. 
  (7) За обучението по всеки предмет от индивидуалния учебен план екипът за подкрепа за личностно развитие разработва индивидуална учебна програма, която се утвърждава от директора на училището. 
  (8) Индивидуалната учебна програма по ал. 7 за учениците със специални образователни потребности се разработва въз основа на рамкови изисквания, определени с държавния образователен стандарт за приобщаващото образование. 
Чл.132. (1) Всеки има право да завърши определен клас по училищния учебен план, по който е започнал да се обучава в същото училище. 
(2) Лицата, прекъснали обучението си, продължават по училищния учебен план, действащ през учебната година, от която обучението продължава. 
Чл.133. (1) Учениците, записани за обучение в даден клас в дневна форма на обучение, в зависимост от броя им се организират в паралелки 
(2) Когато в един и същ клас са записани ученици с различна етническа принадлежност, не се допуска обособяването им в паралелки въз основа на етническата им принадлежност. 
(3) Не се допуска обособяването в паралелки или групи на учениците със специални образователни потребности, които се обучават интегрирано по индивидуален учебен план. 

ГЛАВА ІV УЧЕБНИЦИ И УЧЕБНИ ПОМАГАЛА 

Раздел I. Основни положения 
Чл.134. (1) В училищното образование се ползват учебници и учебни помагала 
(2) Изискванията към съдържанието, графичния дизайн, полиграфическото и електронното изпълнение на познавателните книжки, учебниците, учебните комплекти и учебните помагала; условията и реда за оценяване и одобряване на проектите на познавателни книжки, учебници и учебни комплекти и на промените в тях, включително определянето на оценителите; както и условията и реда за утвърждаване на списъка на познавателните книжки, учебниците и учебните комплекти, които може да се използват в системата на предучилищното и училищното образование се определят в Наредба № 10 19.12 2017 г. за познавателните книжки, учебниците и учебните помагала
Чл.135. (1) За всяка учебна година министърът на образованието и науката утвърждава списък на познавателните книжки, учебниците и учебните комплекти, които може да се използват в системата на предучилищното и училищното образование. 

Раздел II 
Оценяване на пригодността за прилагане на учебниците и учебните комплекти в училище 
Чл.136. (1) Оценяването на пригодността на учебниците и учебните комплекти за прилагане в училище се извършва след изтичане на срока за ползване,. 
(2) Оценяването на пригодността за прилагане в училище се извършва само за проектите, получили оценка "Съответства на държавния образователен стандарт за познавателните книжки, учебниците и учебните помагала". 
(3) Оценяването се извършва във всяко училище от учителите, които преподават учебния предмет или модул в съответния етап от степента на образование, с изключение на командированите и отсъстващите поради ползване на законоустановен отпуск. 
Чл.137 (1) В оценяването на пригодността не участват проектите: 
1. които не са доставени в училището; 
2. които не са представени във формата по чл. 59, ал. 4; 
3. за които не е предоставен електронният вариант на проекта на цифров носител или не е посочен интернет адрес, чрез който да се осъществи достъп до електронното издание - в случаите, когато проектът е печатно издание с електронен вариант; 
4. които са доставени след определения срок 
(2) Случаите по ал. 1 се удостоверяват с протокол, попълнен по образец от директора на училището. 

ГЛАВА V 
ОРГАНИЗАЦИЯ НА ДЕЙНОСТИТЕ В УЧИЛИЩНОТО ОБРАЗОВАНИЕ 

Раздел I Учебно и неучебно време.  Учебна година 

Чл. 138. (1) Училищното образование се организира в учебни години, които включват учебно и неучебно време. 
(2) Учебната година е с продължителност 12 месеца и започва на 15 септември. В случай че 15 септември е почивен ден, тя започва на първия следващ работен ден. 
Учебно и неучебно време 
Чл. 139. (1) Учебното време за всички форми на обучение, с изключение на самостоятелната, се организира в учебни срокове, учебни седмици, учебни дни и учебни часове. 
(2) Учебното време за самостоятелната форма се организира от училището чрез изпити и от ученика или лицето, което се подготвя самостоятелно за тях. 
(3) Изпитите за самостоятелна форма на обучение са организират в сесии по график, утвърден със заповед на директора. 
Чл. 140. (1) Учебната година включва два учебни срока. 
(2) Продължителността на първия учебен срок е 18 учебни седмици. 
(3) Продължителността на втория срок се определя със заповедта на министъра на образованието и науката по чл. 104, ал. 1 от Закона за предучилищното и училищното образование (ЗПУО). 
Чл. 141. (1) Учебната седмица е с продължителност 5 учебни дни и съвпада с работната седмица. 
(2) В случай на разместване на почивните дни през годината на основание чл. 154, ал. 2 от Кодекса на труда обявените почивни дни са неучебни за учениците, съответно обявените работни дни са учебни, освен когато учениците са във ваканция. 
Чл. 142. (1) Учебният ден включва учебните часове и почивките между тях. 
(2) Учебният ден за учениците от първи и втори клас започва не по-рано от 8,00 часа и приключва не по-късно от 17.00 часа. 
(3) Учебният ден за учениците от трети до осми/седми клас започва не по-рано от 7,30 часа и приключва не по-късно от 17, 30 часа. 
(4) Началото и краят на учебния ден за ОбУ “Христо Ботев“ се определя със заповед на директора на училището преди началото на всяка учебна година. 
(5) Организацията на учебния ден е целодневна и се осъществява при условията и по реда на Наредбата за организация на дейностите в училищното образование. 
Чл. 143. (1) Продължителността на учебния час за всички видове подготовка е: 
1. тридесет и пет минути - в I и II клас; 
2. четиридесет минути - в III-IV клас; 
3. четиридесет и пет/ четиридесет  минути - в V-Х клас; 
(2) За организиране на целодневна организация на учебния ден и при организиране на обучението на две смени продължителността на учебния час по ал. 1, т. 3 е 40/ 45 минути. 
Чл.144. (1) При непредвидени и извънредни обстоятелства продължителността на всеки учебен час по чл. 31, ал. 1 може да бъде намалена до 20 минути от директора на училището със заповед. 
В случаите и по реда на ал. 1 директорът може да намалява и продължителността на самоподготовката, дейностите по интереси и отдих и спорт при целодневна организация на учебния ден. 
В случаите по ал. 1 и 2 директорът на училището уведомява началника на регионалното управление на образованието до края на учебния ден, за който се отнася намалението и създава организация за уведомяване на родителите на учениците и за осигуряване на транспорт на пътуващите ученици. 
Чл.145. (1) След всеки учебен час се осигурява почивка на учениците. 
(2) Почивките между учебните часове в училището се определят от директора и са с продължителност не по-малко от 10 и не повече от 30 минути. 
(3) Директорът на училището осигурява за учениците поне една почивка над 20 минути. 
Почивките са както следва: 
В първа смяна: 
Между 1 и 2 час – 10/5 минути; 
Между втори и трети час – 10/5 минути; 
Между трети и четвърти час – 20 минути; 
Между четвърти и пети час – 10/5 минути; 
Между пети шести час – 10/5 минути. 
 (4) Продължителността на почивките, в размер на по-малко от 5 мин. се определя по решение на педагогическия съвет и със съгласието на съвета на настоятелите. 
(5) Последователни учебни часове може да се организират без почивка между тях по решение на педагогическия съвет на училището по: 
1. часовете по чл. 92, ал. 1 на ЗПУО; 
Чл.146. Продължителността на часовете и почивките в училищата се регламентират в правилника за дейността им, разработен по чл. 28, ал.1, т. 2 от ЗПУО. 
Чл.147. (1) Учебните часове от раздел А и Б от училищния учебен план се разпределят за всяка отделна паралелка за всеки учебен ден от учебната седмица в седмично разписание. 
(2) Седмичното разписание се разработва в съответствие с изискванията на министъра на здравеопазването и се утвърждава със заповед от директора на училището не по-късно от 3 дни преди началото на всеки учебен срок. 
(3) В седмичното разписание извън броя на задължителните учебни часове се включва и часа на класа. 
(4) Учебният час за спортни дейности се включва в седмичните разписания извън броя на задължителните учебни часове съобразно организацията на учебния ден, паралелките или групите и спортната база в училището. 
Чл.148. (1) За определен учебен ден директорът на училището може със заповед да определи различно от утвърденото седмичното разписание разпределение на учебните часове при: 
1. разместване на часове за определени дни по указания на министъра на образованието и науката и/или началника на регионалното управление на образованието (РУО) във връзка с провеждане на национални и регионални външни оценявания; 
2. разместване на часове във връзка с осигуряване на заместване на отсъстващи учители; 
3. необходимост от провеждане на два последователни учебни часа по един и същ учебен предмет в рамките на учебния ден, които не са предвидени в седмичното разписание за провеждане на класни работи. 
 	(2) В заповедта по ал. 1 задължително се описват обстоятелствата, наложили определянето на различно от седмичното разписание разпределение на учебните часове в учебния ден. 
Чл.149. Неучебното време включва: 
1. официалните празници по чл. 154, ал. 1 от Кодекса на труда; 
2. ваканциите; 
3. обявените за неучебни дни при условията и по реда на чл. 105, ал. 1, 3, 4 и 5 от ЗПУО. 
Чл.150. През учебната година учениците ползват есенна, коледна, междусрочна, пролетна и лятна ваканция. 
Чл.151. (1) По време на учебната година в зависимост от темите в учебното съдържание учениците могат организирано да посещават различни културни и научни институции, прояви и мероприятия в рамките на учебните часове, като редът и начинът за тяхното организиране се определят в правилника за дейността на училището. 
(2) За провеждане на организираното посещение се изисква информирано съгласие на родителите/ настойниците на учениците. 
(3) За провеждане на организирано посещение учителят, класният ръководител или друг педагогически специалист предварително планира брой часове в тематичния годишен план и ги разпределя в зависимост от съответния случай /празник или проява/ в годишното тематично разпределение по съответния учебен предмет или в разпределението за часа на класа. 
(4) За организирането на посещенията педагогическите специалисти информират писмено директорът на училището най-малко три дни преди реализирането им. 
(5) За дейностите по ал. 1 директорът на училището информира началника на регионалното управление на образованието до един ден преди реализирането й. 
Раздел II ЦЕЛОДНЕВНА ОРГАНИЗАЦИЯ НА УЧЕБНИЯ ДЕН 

Чл.152. (1) Целодневната организация на учебния ден се организира за ученици в дневна  форма на обучение и включва провеждането на учебни часове по училищния учебен план, дейности по самоподготовка, по организиран отдих и физическа активност и занимания по интереси. 
 (3) Целодневната организация на учебния ден се осъществява при условията, определени от държавния образователен стандарт за физическата среда и информационното и библиотечното осигуряване на детските градини, училищата и центровете за личностно развитие. 
Чл.153. (1) Училището организира целодневната организация на учебния ден при желание на родителите за учениците от: 
1. I до IV клас; 
2. I до VII клас в средищните училища;  
Чл.154. (1) При целодневната организация на учебния ден учебните часове от седмичното разписание се провеждат в самостоятелен блок до обяд, а дейностите по самоподготовка, по организиран отдих и физическа активност и заниманията по интереси се провеждат съответно след обяд .  
Чл.155. (1) За дейностите по самоподготовка, по организиран отдих и физическа активност и за заниманията по интереси учениците от една или няколко паралелки се разпределят в групи съгласно държавния образователен стандарт за финансирането на институциите. 
(2) За провеждането на дейностите по интереси учениците от групите може да се преразпределят и в групи по интереси по ред, определен в годишната училищна програма 
(3) В част от часовете по самоподготовка, по организиран отдиха и физическа активност и по занимания по интереси учениците могат да участват и в дейности в рамките на общата и допълнителната подкрепа за личностно развитие. 
Чл.156. (1) Дейностите по самоподготовка, по организиран отдих и физическа активност и заниманията по интереси се организират в учебни часове, продължителност 40 мин. 
(2) Когато в групите по ал. 1 участват ученици от I и/или II клас, продължителността на учебния часа е 35 минути. 
Чл.157. (1) За учениците от I до IV клас дейностите по самоподготовка, по организиран отдих и физическа активност и заниманията по интереси се разпределят дневно, както следва: самоподготовка - 2 учебни часа; организиран отдих и физическа активност - 2 учебни часа; интереси - 2 учебни часа. 
(2) За учениците от V до VII клас дейностите по самоподготовка, по организиран отдих и физическа активност и по занимания по интереси се разпределят за деня съобразно седмичното разписание, като общият им брой е не по-малко от 6 учебни часа. 

Раздел III  Организиране и провеждане на учебния час за спортни дейности 

Чл.158. (1) Педагогическият съвет на всяко училище съобразно възможностите на училището избира за учебната година спортните дейности от определените по чл. 92, ал. 1 от ЗПУО. 
(2) Учениците подават писмено заявление до директора на училището до 30 юни за избор на спортните дейности от определените по ал. 1.  
(3) Не се допуска промяна на броя на групите и на спортните дейности по време на учебната година. 
(4) Организирането и провеждането на спортни дейности по ал. 1 се осъществява от педагогически специалисти в областта на физическото възпитание и спорта с професионална квалификация "учител" или "треньор" по даден вид спорт. 
(5) При разпределението на учебните часове по спортни дейности за съответната учебна година директорът определя със заповед учител и/или треньор, времето и мястото за провеждането им по паралелки или групи. 
(6) Учебният час за организиране и провеждане на спортни дейности не може да се провежда в събота или неделя освен в случаите, в които тези дни са обявени за учебни дни. 
Чл.159. (1) Учениците, за които е противопоказно участието в часовете по спортни дейности и в часовете по физическо възпитание и спорт, имат право да бъдат освободени от тях. 

ГЛАВА ШЕСТА      ФОРМИ НА ОБУЧЕНИЕ 

Раздел I Общи положения 

Чл.160. (1) В ОбУ “Христо Ботев“ училищното обучение се осъществява в дневна и самостоятелна и индивидуална форма. 
(2) Формите на обучение, които се организират в училище се приемат от педагогическия съвет на училището. 
Чл.161. (1) Формата на обучение се избира от ученика при условията на чл. 12, ал. 2 на ЗПУО. 
(2) Формата на обучение се препоръчва от екипа за подкрепа за личностно развитие за: ученик, ненавършил 16 години, чиято възраст надхвърля с повече от три години възрастта за съответния клас; 
лице, навършило 16 години, което постъпва за първи път в училище; 
лице, прекъснало обучението си за повече от три последователни учебни години; 
лице, което не може успешно да завърши един и същ клас повече от три учебни години; 
ученик, който променя формата на обучение в случаите по чл. 112, ал. 5 от ЗПУО; 
ученик със специални образователни потребности. 
(3) За записване или промяна на формата на обучение за конкретна учебна година ученикът при условията на чл. 12, ал. 2 на ЗПУО подава заявление до директора на училището. 
(4) За записване на ученика в самостоятелна форма на обучение директорът на училището издава заповед. 
Чл.162. (1) Ученици, които се обучават в дневна и самостоятелна форма на обучение, могат да променят формата на обучението си преди началото на учебната година. 
(2) Промяната на формата на обучение се допуска и по време на учебната година, когато се преминава: 
1. от дневна в самостоятелна форма на обучение; 
2. от индивидуална по чл. 36, ал. 2, т. 1 и т. 3 към дневна форма на обучение. 

Раздел II   Организация на формите на обучение 

Чл.163. (1) Дневната форма на обучение се организира за паралелки или групи в учебни часове през учебния ден и включва обучението на учениците по учебни предмети или модули. 
(2) В дневната форма на обучение се включват и дейностите по целодневна организация на учебния ден, спортните дейности и часа на класа.  
Чл.164. (1) Самостоятелна форма на обучение включва самостоятелна подготовка и изпити за определяне на годишни оценки по учебните предмети от училищния учебен план. 
(2) Самостоятелната форма на обучение може да се организира за: 
1. ученици в задължителна училищна възраст, които по здравословни причини, удостоверени с медицински документ, издаден от съответната експертна лекарска комисия, определена в Закона за здравето, не могат да се обучават в дневна форма; 
2. ученици в задължителна училищна възраст - по желание на ученика или родителя, по реда на чл. 12, ал. 2 от ЗПУО, след решение на експертна комисия, създадена към регионалното управление на образованието. 
3. ученици с изявени дарби; 
4. лица, навършили 16 години. 
(3) При самостоятелна форма на обучение се прилага училищен учебен план за паралелка, избран от ученика. 
(4) Заявлението за записване в самостоятелна форма на обучение по чл. 30, ал. 3 може да се подаде и до 20 учебни дни преди изпитна сесия, определена в правилника за дейността на училището с изключение на учениците по ал. 2, т. 2. 
(5) Изпитите по учебните предмети от училищния учебен план са организирани в сесии, чийто брой през учебната година се определя в правилника за дейността на училището 
(6) График на изпитните сесии за самостоятелна форма на обучение през учебната 2026/2027г. 
· Първа сесия (януари/февруари) – 2026/2027 г.; 
· Втора сесия (март/април) – 2026/2027 г.; 
· Трета сесия (юли) – 2025/2026 г.; 
· Допълнителна сесия – от 1 до 15 септември 2026 г / определена със заповед на Министъра на образованието или от директора на училището по здравословни причини след представяне на медицински документи/. 
· Всички изпити се провеждат съгласно чл. 40 и чл.41 от Наредба № 11/01.09.2016 г. за оценяване на резултатите от обучението за учениците.
· Учениците полагат изпити по учебното съдържание на утвърдените от МОН учебни програми и/или тематични планове по учебните предмети за дневна форма на обучение.
· На допълнителна сесия имат право да се явяват ученици, които по уважителни причини не са успели да се явят на редовна или поправителна сесия, след подадено заявление.
(7) Ред за уведомяване на учениците в самостоятелна форма за полагане на изпити: 
1. Учениците, обучавани в самостоятелна форма подават заявление за записване в началото на учебната година или 20 дни преди началото на изпитната сесия, само при наличие на свободни места; 
2. Учениците, обучавани в самостоятелна форма подават заявления за явяване на изпити в съответните изпитни сесии, като периодично се информират за предстоящите дейности за приключване на учебната година. 
3. Лицата, определени за класни ръководители на учениците в самостоятелна форма уведомява учениците за правилата на училището при организирането на дейностите през годината: 
3.1.За насрочване на изпити в съответната изпитна сесия; 
3.2.Конспектите по всеки учебен предмет; 
3.3.Наличните учебни материали в библиотеката на училището; 
4. Уведомяването се осъществява чрез: 
- Електронната поща; 
- Социални мрежи;
- Поставяне на видно място на заповедта с графика на изпитите; 
- Публикуване на сайта на училището на изпитните дати по различните учебни дисциплини; 
- Публикуване на сайта на училището графика за консултации на учителите; 
6. За лицата по ал. 2, т. 4 по решение на директора на училището се допуска обучение за завършване на два класа в една година. Лицата полагат изпити за следващия клас само ако успешно са положили всички изпити, предвидени за завършване на предходния клас. 
7. За учениците по ал. 2, т. 2 в съответствие с чл. 112, ал. 7 от ЗПУО експертната комисия към регионалното управление на образованието, в която се включва и представител на Агенцията за социално подпомагане осъществява контрол на всеки учебен срок. 
8. Учениците по ал. 2, т. 2, които не постигнат необходимите компетентности в съответния клас, продължават обучението си при спазване на изискванията на ЗПУО в друга форма на обучение, препоръчана от екипа за подкрепа за личностно развитие. 
(8) Ред за явяване на изпити  
· Учениците имат право да се явят на изпит по всеки учебен предмет в рамките на изпитните сесии;
· Учениците, които след приключване и на поправителната сесия не са положили всички изпити най-малко с оценка среден (3), остават да повтарят класа.
· При повтаряне на класа, учениците се явяват на изпити само по учебните предмети, по които имат оценка слаб (2) или не са се явили на изпит. Не се явяват повторно на успешно положен изпит.
· При НЕЯВЯВАНЕ на ТРИ последователни сесии за една учебна година ученикът прекъсва обучението си.
(9)  Подготовка на изпитните материали
· Директорът утвърждава със заповед необходимите конспекти, изпитни билети и критерии за оценяване в съответствие с учебното съдържание на утвърдените от МОН учебни програми и/или тематични планове по учебни предмети.
· Изпитните материали се съхраняват в директорският кабинет.
· Консултациите на учениците от самостоятелна форма на обучение се провеждат по графика за консултации на учениците в дневна форма на обучение. За учениците от СФО консултациите нямат задължително присъствен характер.
 
Чл.165. (1) Индивидуалната форма на обучение включва индивидуални учебни часове и текущо оценяване или изпити за определяне на срочна или годишна оценка.
(2) Индивидуалната форма на обучение може да се организира за:
1. ученици, които по здравословни причини, удостоверени с медицински документ, издаден от съответната експертна лекарска комисия, определена в Закона за здравето, не могат да се обучават в дневна, вечерна или комбинирана форма за повече от 30 последователни учебни дни;
2. ученици, които по семейни причини желаят да завършат в други срокове обучението си за един или повече класове;
3. ученици с изявени дарби;
4. ученици със специални образователни потребности при условията на чл. 107, ал. 4 ЗПУО;
5. ученици в случаите по чл. 107, ал. 2, т. 1 - 4 ЗПУО.
(3) (Изм. - ДВ, бр. 77 от 2017 г.) Директорът на училището организира разработването на индивидуален учебен план и график на учебните часове и ги утвърждава.
(4) Структурата на индивидуалния учебен план на учениците по ал. 2, т. 4, както и условията и редът за утвърждаване се определят с ДОС за приобщаващото образование.
(5) За обучението в индивидуална форма на обучение се изготвя седмично разписание на основата на индивидуалния учебен план, което се утвърждава от директора на училището.
(6) Учениците по ал. 2 се записват в определен клас и паралелка.
(7) Индивидуалните учебни часове се провеждат в училището. В случаите по ал. 2, т. 1, когато ученикът не може да посещава училището, учебните часове се организират в домашни или болнични условия, а в случаите по ал. 2, т. 4 - и в център за подкрепа за личностно развитие.
(8) По преценка на регионалния център за подкрепа на процеса на приобщаващото образование и на лекуващия лекар и след консултация с родителя, когато ученик е настанен в болница, обучението в индивидуалните учебни часове се осъществява от:
1. болнични учители, назначени към училище и/или център за подкрепа за личностно развитие; училището и центърът за подкрепа за личностно развитие се определят от началника на регионалното управление на образованието на територията на областта, на която се намира болницата;
2. училището и/или центъра за подкрепа за личностно развитие, в които ученикът се обучава - когато са в същото населено място, в което е болницата;
3. училище и/или център за подкрепа за личностно развитие извън случаите по т. 2, определени от началника на регионалното управление на образованието на територията на областта, на която се намира болницата.
(9) За учениците по ал. 2, т. 2 и 3 учебните часове от индивидуалния учебен план могат да се организират в рамките на няколко учебни седмици.

Раздел III. ОБУЧЕНИЕ ОТ РАЗСТОЯНИЕ В ЕЛЕКТРОННА СРЕДА 
Чл. 166. (1) Когато поради извънредни обстоятелства присъственият образователен процес в училището е преустановен, се осъществява, доколкото е възможно, от разстояние в електронна среда чрез използване на средствата на информационните и комуникационните технологии. 
(2) Когато поради извънредни обстоятелства, както и в случаите по чл. 105, ал. 5 от ЗПУО, присъственият образователен процес в училището е преустановен само за отделна паралелка, след заповед на директора на училището, обучението на учениците в нея се осъществява, доколкото е възможно, от разстояние в електронна среда чрез използване на средствата на информационните и комуникационните технологии. 
(3) По заявление на ученика, подадено при условията на чл. 12, ал. 2 от ЗПУО и след заповед на директора на училището, при наличие на необходимите технически и технологични условия, обучение от разстояние в електронна среда за не повече от 30 учебни дни може да се осъществява и за ученик, записан в дневна, индивидуална или комбинирана форма на обучение, който по здравословни или други уважителни причини, удостоверени с документ, не може да посещава училище. 
(4) При обявена извънредна епидемична обстановка, когато присъственият образователен процес в училището не е преустановен, при наличие на необходимите технически и технологични средства, обучението в дневна, индивидуална или комбинирана форма от разстояние в електронна среда може да се извършва за отделен ученик за повече от 30 учебни дни до края на извънредната епидемична обстановка: 
1. ако поради здравословни причини, удостоверени с медицински документ, присъствието на ученика в училище поставя в риск живота или здравето му; 
2. ако поради здравословни причини, удостоверени с медицински документ, присъствието на ученика в училище поставя в риск живота или здравето на лица, с които той живее на един адрес; 
3. по избор на ученика или родителя при условията на чл. 12, ал. 2 от ЗПУО и след разрешение на началника на регионалното управление на образованието. 
(5) Обучението от разстояние в електронна среда по ал. 1, 2 и 3 се осъществява от училището, в което са записани учениците. 
(6) Обучението от разстояние в електронна среда по ал. 4 се осъществява от училището, в което е записан ученикът, а при невъзможност – от друго училище, което предлага такова обучение, или от училище по чл. 38, ал. 15 от Наредба №10 от 2016 г. Конкретното училище, което ще извърши обучението, се определя от началника на регионалното управление на образованието. 
(7) Ученикът самостоятелно си осигурява необходимите технически и технологични условия за участието в обучението от разстояние в електронна среда, а когато той е непълнолетен – те се осигуряват от родителите му. 
Чл. 167. (1) Обучението от разстояние в електронна среда включва дистанционни учебни часове, самоподготовка, текуща обратна връзка за резултатите от обучението и оценяване. 
(2) Обучението по ал. 1 се осъществява синхронно, а при невъзможност – несинхронно. 
(3) При синхронно обучение от разстояние в електронна среда дистанционните учебни часове включват синхронен урок и синхронно взаимодействие на учителя с ученика. 
(4) При несинхронно обучение от разстояние в електронна среда дистанционните учебни часове включват наблюдение на урок, без взаимодействие с учителя и с останалите ученици. 
(5) В случаите по ал. 3 и 4 текущата обратна връзка за резултатите от обучението и текущото оценяване се осъществяват при синхронно взаимодействие на учителя с ученика от разстояние в електронна среда индивидуално или в група. 
Чл. 168. (1) За обучение от разстояние в електронна среда в случаите по чл. 187, ал. 3 и ал. 4, т. 1 и 2 ученикът при условията на чл. 12, ал. 2 от ЗПУО подава заявление до директора на училището. Към заявлението се прилага декларация от родителите за осигурени условия за провеждане на обучението и медицински документ. 
(2) При възможност училището да осигури обучение от разстояние в електронна среда директорът информира родителя за това не по-късно от следващия работен ден след подаване на заявлението или в същия срок изпраща документите на
началника на РУО за проучване на възможностите друго училище да осигури обучението. 
(3) Началникът на РУО информира родителя не по-късно от 3 работни дни от датата на подаване на заявлението относно възможността за осигуряване на обучението от друго училище. 
(4) За включване на ученика в обучение от разстояние в електронна среда директорът на училището, в което е записан ученикът, издава заповед. 
(5) Обучението по чл. 187, ал. 3 и 4 се прекратява: 
1. по желание на ученика при условията на чл. 12, ал. 2 от ЗПУО; 
2. при повече от 5 учебни дни, в които ученикът е отсъствал без уважителни причини или не е бил ангажиран с процеса на обучение; 
Чл. 169. Продължителността на дистанционния учебния час за всички видове подготовка при синхронно обучение от разстояние в електронна среда не може да надвишава: 
1. двадесет минути – в началния етап; 
2. тридесет минути – в прогимназиалния етап; 
(2) При несинхронно обучение от разстояние в електронна среда времето за дистанционните учебни часове не може да надвишава продължителността на часовете от дневното разписание. 
Чл. 170. Дневното разписание на училището може да се промени при синхронно обучение от разстояние в електронна среда. 
(2) При синхронно обучение от разстояние в електронна среда дистанционните учебни часове следват утвърденото седмично разписание. 
(3) При несинхронно обучение от разстояние в електронна среда директорът оповестява на електронната страница на училището график за дистанционните учебни часове и за текущата обратна връзка и оценяването.

ГЛАВА СЕДМА 
ОЦЕНЯВАНЕ НА РЕЗУЛТАТИТЕ ОТ УЧЕНЕТО 

Раздел I Общи положения 
Чл.171. (1) Оценяването е системен процес на установяване и измерване на постигнатите резултати от обучението и на нивото на подготвеност на учениците за бъдещата им реализация. Показател за степента на постигане на тези резултати е оценката. 
(2) Основните цели на оценяването са: 
1. диагностика на индивидуалните постижения и на напредъка на ученика и определяне на потребностите му от учене и на областите, в които има нужда от подкрепа; 
2. мониторинг на образователния процес за прилагане на политики и мерки,  насочени към подобряване качеството на образование. 
(3) Оценяване се извършва: 
1. в процеса на обучение; 
2. в края на клас или на етап от степен на образование; 
3. при завършване на степен на образование 
(2) Установяването на постигнатите резултати и поставянето на оценка е индивидуално за всеки оценяван. 
(3) Обект на оценяване са компетентностите на учениците, придобити в резултат на обучението. 
(4) Оценяващият предварително запознава оценяваните със съдържанието, формата и конкретните правила, по които ще бъдат оценявани. 
(5) В зависимост от целите на конкретното оценяване се определя подходът за тълкуване на резултатите, както следва: 
1. Нормативен – сравняване на индивидуалните постижения на всеки ученик с постиженията на останалите ученици; 
2. Критериален - измерване на степента на постигане на очакваните резултати, 
3. смесен, като комбинация от т. 1 и т. 2. 
[bookmark: _Hlk198586736]Чл.172. (1) Оценяването се извършва чрез текущи изпитвания и изпити. 
(2) Текущите изпитвания се осъществяват в процеса на обучение. Те са инструмент за обратна връзка и за мотивация за учене. В резултат на текущите изпитвания се поставят текущи оценки и брой точки, въз основа на които се формират срочни или годишни оценки. 
(3) Оценката е показател за степента, в която компетентностите, постигнати от учениците в резултат на обучението, съответстват на определените с държавния образователен стандарт за общообразователната подготовка.
(4) За учениците със СОП, които се обучават по индивидуална учебна програма, оценката е показател за степента, в която са постигнати компетентностите, заложени в нея. 
(5) Не се поставят оценки по учебните предмети, модули или дейности, предвидени за изучаване във факултативните часове от училищния учебен план.
 (6) Изпитите са: 
1. приравнителни; 
2. за определяне на срочна или на годишна оценка по учебен предмет; 
3. за промяна на оценката; 
4. за установяване степента на постигане на компетентностите, определени в учебната програма по учебен предмет за определен клас; 
5. за установяване степента на постигане на компетентностите, определени с  държавния образователен стандарт за общообразователната подготовка.  
Чл.173. (1) В зависимост от оценяващия оценяването може да е: 
1. вътрешно - когато оценката се поставя от обучаващия учител; 
2. външно - когато оценката се поставя от комисия или от лице, различно от обучаващия учител. 
(2) В зависимост от организацията и обхвата си оценяването в процеса на училищното обучение може да е: 
1. национално - обхваща ученици от един клас в цялата страна; 
2. регионално - обхваща ученици от един клас в рамките на една или няколко области; 
3. училищно - обхваща ученици от един клас в рамките на отделно училище; 
4. групово - обхваща част или всички ученици от една или повече паралелки; 
5. индивидуално - за отделен ученик. 
(3) В края на ІV, VІІ  клас се провежда национално външно оценяване за установяване степента на постигане на компетентностите за съответния етап, определени с държавния образователен стандарт за общообразователната подготовка. 
 (4) Форматът на националното външно оценяване по ал. 3, учебните предмети, по които то се извършва, както и условията и редът за организацията и провеждането му се определят с държавния образователен стандарт за оценяването на резултатите от обучението на учениците. 
Чл.174. (1) Оценката съдържа качествен и количествен показател. 
(2) Оценките, които може да се поставят, са "отличен (6)", "много добър (5)", "добър (4)", "среден (3)", "слаб (2)". 
(3) В случаите когато количественият показател не се определя като цяло число, качественият показател се определя при условията на държавния образователен стандарт за оценяването на резултатите от обучението на учениците. 
(4) Когато се използват други количествени показатели, те се приравняват към оценките по ал.2. 
(5) Оценките от националното външно оценяване в края на VІІ клас може да се изразяват само с количествени показатели - в брой точки, без да се приравняват към оценките по ал. 2. 
(6) На учениците от I до III клас включително не се поставят количествени оценки. 
(7) На учениците със специални образователни потребности, които се обучават по индивидуална учебна програма, се поставят оценки само с качествен показател, които може да са: "постига изискванията", "справя се" и "среща затруднения". 
(8) Когато се установи, че учениците по ал. 7 са постигнали изискванията на учебната програма по учебен предмет от училищния учебен план, се поставя оценка с количествен показател и по този учебен предмет и обучението по индивидуална учебна програма се преустановява. 

Раздел II Текущи изпитвания 
Чл.175. (1) Текущите изпитвания се осъществяват ритмично и системно през първия и през втория учебен срок. 
(2) В триседмичен срок от началото на учебната година чрез текущо изпитване се установява входното равнище на учениците по учебните предмети или модули, които са изучавали през предходната година в задължителните учебни часове. 
(3) Текущото изпитване по ал. 2 има диагностична функция с цел установяване на дефицитите и предприемане на мерки за преодоляването им. 
(4) Две седмици преди оформянето на годишната оценка по учебните предмети, по които не се провежда класна работа и не се провежда външно оценяване, се провежда текущо изпитване за установяване на изходното ниво на учениците. 
Чл.176. (1) Освен ако в съответната учебна програма не е определено друго, минималният задължителен брой текущи изпитвания по учебен предмет или модули за всеки учебен срок е: 
1. две текущи изпитвания по учебни предмети или модули, изучавани по училищен учебен план с до два учебни часа седмично; 
2. три текущи изпитвания по учебни предмети или модули, изучавани по училищен учебен план с 2,5 - 3,5 учебни часа седмично; 
3. четири текущи изпитвания по учебни предмети или модули, изучавани по училищен учебен план с 4 и повече учебни часа седмично. 
Чл.177. (1) Според формата ТЕКУЩИТЕ изпитвания са устни, писмени и практически, а според обхвата - индивидуални и групови. 
(2) След установяване на постигнатите резултати при текущите изпитвания на учениците се поставят текущи оценки. 
(3) При текущите устни изпитвания оценяващият е длъжен да аргументира устно оценката си пред ученика, а при текущите писмени изпитвания - писмено. 
Чл.178. (1) При индивидуалните устни изпитвания ученикът дава устни решения и отговори на индивидуално поставени задачи или въпроси.  
(2) При индивидуалните писмени изпитвания ученикът дава писмени решения и отговори на индивидуално поставени задачи или въпроси. Индивидуалните писмени изпитвания се извършват за не повече от един учебен час. 
(3) При индивидуалните практически изпитвания ученикът изпълнява практически дейности, определени в индивидуално поставено практическо задание. 
Чл.179. (1) При груповите устни изпитвания всеки ученик дава устни решения и отговори на групово поставени задачи или въпроси. 
(2) При груповите писмени изпитвания всеки ученик дава писмени решения и отговори на групово поставени задачи или въпроси. 
(3) При груповите практически изпитвания всеки ученик изпълнява индивидуално или в екип практически дейности, определени в групово поставено практическо задание. 
(4) При груповите изпитвания се поставя текуща оценка индивидуално за всеки ученик. 
Чл.180. (1) Контролната работа е групово писмено изпитване, при което се оценяват постигнатите резултати от учениците след приключване на обучението по определена част (раздел) от учебното съдържание по учебния предмет. 
(2) Контролната работа се провежда за не повече от един учебен час. 
Чл.181. (1) Класната работа е групово писмено изпитване, при което се оценяват постигнатите резултати от учениците по учебния предмет в края на учебния срок. 
(2) Класна работа се провежда по: 
български език и литература и по математика - в прогимназиалния етап 
(3) Класната работа се провежда за един учебен час. 
(4) Класната работа по български език и литература се провежда в два слети часа. 
Чл.182. (1) Контролните и класните работи се провеждат по график при спазване на следните изисквания: 
1. за една и съща паралелка може да се провежда не повече от една класна или една контролна работа в един учебен ден; 
2. за една и съща паралелка в една учебна седмица не могат да се провеждат повече от две класни работи; 
3. не се провеждат класни работи в последната седмица от учебния срок. 
(2) Графикът по предходната алинея се изготвя по предложение на учителите по съответния учебен предмет, утвърждава се от директора на училището до две седмици след началото на всеки учебен срок и се поставя на общодостъпно място в училището. 
(3) За графика по ал. 1 учителите по съответния учебен предмет информират учениците, а класните ръководители - родителите. 

Раздел III   Срочни, годишни и окончателни оценки 

 Чл.183 (1) По учебните предмети, изучавани в I - III клас не се формира срочна оценка
 (2) Не се формира срочна оценка и при обучение по индивидуални учебни програми на ученици със специални образователни потребности по учебните предмети, по които оценяването е с качествените оценки по чл. 9, ал. 8. от Наредбата за оценяване. 
(3) За учениците в начален етап, получили качествена оценка, която показва сериозни пропуски и необходимост от подкрепа, или срочна оценка слаб (2) по определен учебен предмет се организира допълнително обучение по график, утвърден от директора на училището. 
(4) Срочна оценка не се поставя без наличието на минималния брой текущи изпитвания. В този случай ученикът полага изпит за определяне на срочна оценка. 
(5) Не се оформя срочна оценка по учебния предмет физическо възпитание и спорт за ученици, освободени по здравословни причини от изучаването му, ако продължителността на освобождаването не позволява осъществяването на  минималния задължителен брой текущи изпитвания по чл. 12, ал. 1. В този случай срещу учебния предмет в училищната документация се записва "освободен". 
(6) Срочната оценка се оформя не по-рано от една учебна седмица и не по-късно от два учебни дни преди приключване на съответния учебен срок. 
Чл.184 (1) Годишната оценка се оформя от учителя по съответния учебен предмет или модул, като се отчитат постигнатите компетентности на ученика върху учебното съдържание, изучавано през учебната година за придобиване на общообразователната подготовка, и при вземане предвид на срочните оценки. 
(2) За учебен предмет, който по училищен учебен план се изучава само през един от сроковете, се формира годишна оценка въз основа на съответната срочна оценка. 
(3) Само годишна оценка се формира и при обучение по индивидуални учебни програми на ученици със СОП по учебните предмети, по които оценяването е с качествените оценки 
(4) За резултатите от обучението: 
1. в I клас по всички учебни предмети се формира обща годишна оценка с качествен показател; 
2. във II и в III клас по всеки учебен предмет се формира годишна оценка с качествен показател; 
3. от IV до VIII/VII клас по всеки учебен предмет или модул се формира годишна оценка с качествен и количествен показател. 
(5) Годишна оценка не се поставя без наличието на минималния брой текущи изпитвания за втория учебен срок. В този случай ученикът полага изпит за определяне на срочна оценка 
Чл.185. (1) Учителят лично вписва поставените от него оценки в съответната задължителна училищна документация/ел. дневник.
(2) Сроковете за вписване на оценките в документацията по ал. 1 са:  
1. в деня на изпитването - за текущите оценки от устните и от практическите изпитвания; 
2. до една седмица след провеждане на изпитването - за текущите оценки от писмените изпитвания; 
3. в деня на оформянето им - за срочните и за годишните оценки. 
Чл.186. (1) Окончателна оценка се поставя при: 
1. завършване на начален етап на основно образование; 
2. завършване на прогимназиален етап на основно образование; 
3.завършване на първи гимназиален етап
 (2) Окончателните оценки се записват в съответните документи за завършен етап, за придобита степен на образование. 
Чл.187. (1) Окончателните оценките по всеки учебен предмет при завършване на етап и степен на образование са определени от чл. 26 до чл.32 в Наредбата за оценяване на резултатите от обучението. 

Раздел IV  Изпити в процеса на училищното обучение 

Чл.188. Видовете изпитите в процеса на училищното обучение, продължителността и формата им са регламентирани от чл.32 до чл. 55 в Наредбата за оценяване на резултатите от обучението на учениците.  

ГЛАВА ОСМА   ПЛАН-ПРИЕМ 

Раздел I   Планиране и осъществяване на училищния прием 
Чл.189. (1) Училищният план-прием се определя за училището за всяка предстояща учебна година 
1. броя на паралелките в I,  V и VIII клас; 
2. броят  на местата, в паралелките в I ,V и VIII  клас е съобразно стандарта за физическа среда и информационното и библиотечното осигуряване на детските градини, училищата и центровете за подкрепа за личностно развитие и стандарта за финансирането на институциите. 
3. промяна броя на паралелките в останалите класове и свободните места в тях; 
4. класове, за които се предвижда целодневна организация на учебния ден;  
Чл.190. Училищният план-прием се определя от директора въз основа на анализ на броя на учениците в населеното място, училищната мрежа, държавния образователен стандарт за физическата среда и информационното и библиотечно осигуряване на училищата съобразно информационната система и стратегията на общината. 
Чл.191. (1) За осъществяване на приема в първи клас за всяко населено място с повече от едно училище общинският съвет разработва система за прием, в която водещ критерий е близостта на училището до настоящ адрес на родителите/настойниците и/или най-краткото време за достигане до училището. 
Чл.192. (1) Училищният план-прием за предстоящата учебна година се утвърждава със заповед на директора в срок до 30 март след становище на обществения съвет и се публикува на интернет страницата на училището. 
(2) Директорът информира началника на регионалното управление на образование за утвърдения училищен план-прием за предстоящата учебна година. 
Чл.193. (1) За изпълнение на училищния план-прием директорът със заповед определя училищна комисия, която приема заявления за прием в I и/или в V клас и извършва всички дейности по приема на учениците. 
(2) Комисията по ал. 1 съобразно спецификите на обучението разработва критерии за прием в V клас, в случай че постъпилите заявления са повече от свободните места. Времето на подаване на заявлението не е критерий. 
(3) Директорът утвърждава списъците на приетите ученици по паралелки в срок до началото на учебната година. 
Чл.194. Приемане на ученици в I , V  и VIII  клас  над максимално определения в училищния план-прием брой места в паралелка се извършва с разрешение на началника на регионалното управление на образование по мотивирано предложение на директора на училището в срок до началото на учебната година 
Преместване на учениците – по реда на глава .... от Наредбата за организация на дейностите. 
Описват се специфичните случаи на преместване на ученици в друга паралелка на същия клас. 


ГЛАВА ДЕВЕТА       ИНСТИТУЦИОНАЛНИ ПРОГРАМИ 
Чл. 195. (1) Училището разработва институционални програми, съвместими със стратегията за развитието му, които се гласуват от педагогическия съвет на основание чл. 263, ал.1, т.8 и т.9. от ЗПУО :
· Етичен кодекс на училищната общност по чл. 263, ал. 1, т. 14
· Системи за финансово управление и контрол – актуализация спрямо ЗПУО и Стандарта за финансиране. 

ГЛАВА ДЕСЕТА ПРОПУСКАТЕЛЕН РЕЖИМ 
Чл. 196. Учениците, педагогическите специалисти и непедагогическият персонал имат право на свободен достъп до училището в рамките на установеното работно време. При необходимост се допускат и извън него, съгласувано с ръководството на училището. Учениците представят (при поискване) ученическа лична карта при влизането си в училището. 
Чл. 197. (1) Външни лица се допускат в училище след представяне на документ за самоличност, уведомяване на охраната за целта на посещението и регистриране на посещението си в Книга за посещенията на външни лица. В книгата се вписват следните данни: трите имена на посетителя; име на лицето, което ще бъде посетено; дата на посещението; час на влизане; час на излизане. Книгата се води от портиера и се съхранява в учителската стая. След регистриране външните лица се насочват и / или придружават до съответната част на училищната сграда, съобразно целта на посещението им. 
(2) Служебните лица се легитимират. 
Чл. 198. (1)Родители на учениците в 1 клас се допускат в училището за придружаване на ученици до един месец от началото на учебната година. 
(2) Родителите на учениците от начален етап посрещат децата си пред входа на училището. 

Чл. 199. Родители се допускат за индивидуални или групови родителски срещи, за разговор с директор, педагогически съветник или други служебни лица, само в приемното време или междучасията, без да нарушават учебния час и процес.

Чл. 200. На външните лица се забранява отклоняване и посещаване на други служебни лица, кабинети и помещения, извън заявените такива. След посещението, лицата следва незабавно да напуснат сградата. 
Чл. 201. При внезапно отсъствие на портиера, пропускането в сградата се извършва от дежурния учител или помощен персонал, който е на смяна. 
Чл. 202. Не се разрешава влизането в сградата и района на училището на лица, които: 
• са въоръжени; внасят оръжие и взривни вещества; 
• са с неадекватно поведение – пияни, дрогирани и с явни психични отклонения; 
• внасят упойващи вещества, спиртни напитки и други, които при употреба биха застрашили живота и здравето на околните; 
• разпространяват, продават или рекламират литература и артикули с религиозно и порнографско съдържание; 
• проявяват педофилски и вандалски характер; 
• водят и разхождат кучета и други животни; 
• носят със себе си обемисти багажи, кашони и други подобни. 

Чл. 203. Не се разрешава влизането в сградата и района на училището, ползването на спортните съоръжения, както и преминаване през училищния двор след 19.00 часа. 
Чл. 204. Не се разрешава оставянето на багажи (чанти, куфари, сакове, торби, кашони, пакети, кутии и др. подобни), кореспонденция, апаратура и т.н. от външни лица. 
Чл. 205. Влизането и паркирането на моторни превозни средства на територията на ОбУ „Христо Ботев"  е забранено, с изключение на тези, осигуряващи условия за осъществяване на образователно-възпитателния процес или дейността на трети лица, с които училището в договорни отношения. 
Чл. 206. Педагогическият и непедагогически състав, учениците, както и всички външни лица на територията на ОбУ „Христо Ботев" са подчиними на правилата и реда, определени от директора на учебното заведение.

ЗАКЛЮЧИТЕЛНИ РАЗПОРЕДБИ 
§ 1. Изменения и допълнения на настоящия Правилник за дейността на училището се правят при промяна на нормативни актове в системата на ЗПУО и приемането на нови такива с решение на ПС.

